
Увод

Настоящият документ представлява отчет за изпълнение на етап 2 от проекта „CB005.1.22.166 “Development of common cultural tourism destination in the Strandzha (Yildiz)/ Sakar area based on archaeological and historical objects” и се състои от две части. Първата част съдържа структурирано описание на част от най-значимите археологически обекти съгласно критериите за класификация, разработени на Етап 1 от изпълнение на проекта. Описанията на обектите са разделени на четири групи, съгласно тяхната периодизация: Мегалитната култура,  Тракийската култура, Античност и Средновековието.

Втората част представлява предложение за възможни тематични маршрути, избрани на базата на най-значимите археологически обекти от различни епохи. Предложени са 5 възможни тематични маршрута, като за всеки от тях са посочени най-значими археологически обекти, описани в отчетите за изпълнение на етап 1 и 2 на проекта.
Събирането и подготовка на материали за археологическите обекти, документирани в настоящия отчет, е извършено след обработка на съответната научна литература, съхранявана  в библиотека на Националния археологически институт с музей при Българската академия на науките, както и на научно-популярна литература и архивни материали, съхранявани в Етнографско-археологически музей, гр. Елхово, Общински исторически музей, гр. Царево, Исторически музей, гр. Малко Търново,  Регионални исторически музей, гр. Ямбол и Общински исторически музей, гр. Средец.
Описания на обекти от Мегалитната култура (1-та половина I хилядолетие пр. Хр.)
Долмен в м. „Лозята” край с. Белеврен 
1. Номер на обекта: BG 45 В
2. Наименование на обекта: Долмен в м. „Лозята” край с. Белеврен

3. Административна принадлежност
· Държава: България

· Област: Бургаска

· Община: Средец 

· Населено място (землище): с. Белеврен
4. Местоположение: 
· Местност: м. Лозята (Шарап йолу)
· Координати:


N 42. 105176  E 27.157749;    

· Географско описание на обекта:  Долменът е разположен на склон с югоизточно изложение, който се спуска от връх Попкуру, към руслото на Лозянска река, която е един от притоците на Селската (Караевренската, Белевренската) река. НВ 478 м
· Разстояние и посока от центъра на селището до обекта: 

-от центъра на с. Белеврен: 2,1 км северозападно от селото

5 Достъпност 
· Повърхност: обрасъл с трева 

· Пътна инфраструктура до обекта:  От селото 2,3 м стабилизиран път;  следва 1 км черен път.

6. Подробно описание на обекта: 

Могилният насип на долмена се състои от малки и средно големи ломени необработени камъни. Той е с диаметър 15 м и височина около 1 м.

Долменът е двукамерен с дромос и фасада. Той е сравнително добре запазен. От разрушаване е пострадала покривната плоча на камерата, а покривната плоча на първата камера липсва. Изграден е от гранит. 
· Гробната камера  е с дължина  2, 25 м. Ширина  1 ,75 м. Стените на камерата са изградени от по една масивна каменна плоча. Горният край на  стените е леко наведен навътре. Следи от обработка се забелязват върху горните основи на стените, където ляга покривната плоча. Процепите между стените  в основата са запълнени с необработени камъни. Подът на гробната камера е бил  настлан с плочести камъни, плътно подредени един до друг. 

· Покривът на гробната камера е съставен от една масивна каменна плоча изместена в североизточния  и ъгъл. Следи от обработка липсват. 
· Предгробна камера: Стените на камерата са изградени от по една масивна плоча. Тази камера е с размери: дължина  1,46 м, ширина 1,52 м. Покривната плоча липсва, голяма част от вероятната покривна плоча се открива на 4,20 м на юг от източната фасада на долмена. Тя е с размери: 1,30 х 0,95 м и дебелина 0,31 м. Подът на тази камера е бил покрит с плочести камъни. 

· Дромос. За основа на западната лява стена на дромоса е използван един камък с размери: дължина 0,90 м, височина 0,50 м, дебелина 0,20 м, ширина  1,15 м. Няма данни за покритие на дромоса.

· Западна фасада. За първи камък на фасадата служи южното лице на камъка от стената на дромоса. След това е иззидана от камъни с различни размери в неправилни редове, като са подбирани възможно най-плочести по форма камъни. Във височина размера на плочестите камъни се увеличава. Запазена височина на фасадата 0,50 м; запазена дължина 3,10 м  от лицето на дромоса.

· Източна фасада. Тя е по-прецизно изработена, подбирани са камъни с по-големи размери от западната фасада. Градена е в неправилни редове. 
Основите на източната и западната фасада следват контурите на терена.

В долмена е открито голямо количество керамични съдове,  бронзови накити, маниста от кехлибар.

На база на откритите материали изграждането на  долмена следва да се отнесе към  началото на VІІІ в. пр.Хр.  
Долменът е функционирал известен период от време, като пред фасадата му са се извършвали различни тризни, свързани с поменалната практика.
Долменът  е проучен изцяло през 2005 г. 

7. Литература:

Мегалитите в Тракия, част 2. Т ІІІ. София, 1982, 329-330.

Странджа. Древност и Съвремие. С., 1990, 166.

Д. Агре. Археологически разкопки на  долмен  в м. “Лозятай с. Белеврен, община Средец. - В: Археологически открития и разкопки през 2005 г. София, 2006.

8. Статут на обекта: паметник с национално значение

9. Връзката на обекта с други обекти от региона. 

С долмените в м. „Цървъндакови къшли”, „Киряк Стояновата къшла”, долмените в землището на с. Кирово и Граничар.

10. Потенциал на обекта за развитието му като туристическа атракция: 
Долменът е проучен през 2005 г. Този долмен, заедно с останалите проучени долмени в сземлището на с. Белеврен, както и култовите места – тракийски светилища в този район- са с изключително голям потенциал за развитието им в туристическа дестинация.
11. Други забележителности в близост до обекта: 

Марков камък” (Големият камък); Големите скали”; Скалите при Белевренското аязмо, намират се на около 1,5 км югоизточно от Големите скали
12. Историческа значимост на обекта:

Материалите от долмена са в ИМ- Средец, НИМ-София.
Долмен №1 в м. „Пещерите” край с. Голям Дервент

1. Номер на обекта: BG 46 Y

2. Наименование на обекта: Долмен №1 в м. „Пещерите” край с. Голям Дервент, община Елхово
3. Административна принадлежност
· Държава: България

· Област: Бургаска

· Община: Елхово

· Населено място (землище): с. Голям Дервент

4. Местоположение: 
· Местност: м. Пещерите
· Координати:


N 41.970973  E 26.740416

· Географско описание на обекта: Долменът е разположен в м. Пещерите и на 1 км северно до рязко издигащия се склон на възвишението Големия Бегал. НВ 443 м
· Разстояние и посока от центъра на селището до обекта: 


-от центъра на с. Голям Дервент: 1,7 км южно от селото

5. Достъпност 
· Повърхност: обрасъл с трева 

· Пътна инфраструктура до обекта:  1,4 км черен път от селото; 750 м пътека

6. Подробно описание на обекта: 

Долменът се намира на възвишение, като в западната част каменната могилка, която го заобикаля, е с денивелация на запад. Каменната могила с диаметър 12,0 м.  Долменът е двукамерен с дромос,  изграден  е от големи плочести камъни, ориентиран е север-юг, като входът е от юг.

· Гробна камера: стените на гробната камера на долмена са изградени от четири монолитни каменни плочи.  Тя е размери дължина 1,86, ширина 1,44 м ; височина 1,53 м. За под е служил скалистия терен. Покривната плоча е широка от 1,50 до 2,05 м и е с дължина  3,09 м. Между предгробната и гробната камера липсва плочата в която е бил входния отвор. Следи от нея не се регистрирани.

· Предгробната камера на долмена е с размери 1,0 м ширина 1,63. Изградена е от три плочи. За под на предгробната камера е служила утрамбована каменна настилка. Входна плоча на предгробната камера е от “мек” камък, като лицевата й външната част е орнаментирана. 

· Дромос. Той се състои от две вертикални плочи поставени на терена. Добре се вижда как част от страничните плочи на предгрочната камера служат за такива в дромоса. Дромосът е с размери:  ширина в  1,07 м, височина 1,24 м и дебелина 0,19 м. 

· Под на дромоса. Състои се от дребни камъчета примесени с кафявосива пръст.

· Западна фасада. Тя започва непосредствено от западния камък на дромоса и е с дължина 3,25 м на запад. Състои се от ломени камъни (средни и малки). 

· Източна фасада. Започва с поставена  на място каменна плоча (гранит) с размери: 0,64 х 0,17м и дебелина 0,30 м.Фасадата е с дължина 3,67 м  на изток. Източната фасадна е по-прецизно изработена, като са подбирани по правилни форми в три реда камъни. 

Основният археологически материал открит при долмена е керамиката и бронзови накити.

В насипа на могилата е открито монетно съкровище от 49 сребърни монети. 
На база на откритите материали изграждането на долмена следва да се отнесе към VІІІ в.пр.Хр., като около 210 г. от н.е. в него е заровено монетно съкровище. 

7. Литература:

Д. Дичев. Археологически разкопки на долмен  № 1 в землището на с. Голям Дервент, община Елхово.- – В: Археологически открития и разкопки през 2005 г. София, 2006.

8. Статут на обекта: паметник с национално значение

9. Връзката на обекта с други обекти от региона. 

С другите два долмена в землището на с. Голям Дервент.

10. Потенциал на обекта за развитието му като туристическа атракция: 

Долменът е проучен през 2005 г. При този долмен, както и при долмен № 2, разположен на 50 м източно от него се открива оригинална орнаментация на входната плоча към гробната камера. Долменът има много голям потенциал за включването му в туристическа дестинация, заедно с намиращия се в близост още един долмен.

11. Други забележителности в близост до обекта: 

Двукамерен с дромос, разположен в непосредствена близост.

12. Историческа значимост на обекта:

Ценността на двата долмена, разположени в м. Пещерите край с. Белеврен е изключителна. Тези два долмена предоставиха на учените едно ново, неоспоримо свидетелство за тезата, че Тракийската цивилизация наследява много от характеристиките на Крито-Микенската цивилизация.

Материалите от долмена са в НАИМ-София и РИМ-Ямбол.
Долмен в м. „Капаклийка” край с. Сакарци

1. Номер на обекта: BG 47 H
2. Наименование на обекта: Долмен в м. „Капаклийка” край с. Сакарци, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Сакарци
4. Местоположение: 
· Местност: м. Капаклийка
· Координати:

N 42. 027098   E 26. 287481
· Географско описание на обекта: Долменът е разположен на един от езиците на северните склонове на връх Боговец. Денивелацията на терена е от юг на север. Езикът се намира между две дерете които са част от водосбора на Голямата река.      Долменът е разположен на заравнена тераса, обрасъл е с гора – дъб.НВ 465 м
· Разстояние и посока от центъра на селището до обекта: 

- от центъра на с. Сакарци: 2,1 км южно от селото

5. Достъпност 

· Повърхност: обрасъл с трева 

· Пътна инфраструктура до обекта:  
До обекта се стига по черен стабилизиран път, който е с дължина 2,6 км.

6. Подробно описание на обекта: 

 Ориентацията на долмена е север-юг. Той се състои от гробна камера и преддверие (което е силно пострадало). Камерата е правоъгълна в план, дълга е 1,80 м, широка 1,30 м; височина 1,40 м. Най-добре е запазена предната (южната) и страна, направена от една цяла плоча с трапецовидна форма, доближаваща се до квадрат. Тя е дълга 1,60 м и висока 1,40 м. Вероятно още около 0,20 м от нея остават под земята, за да се достигне нивото, на което е построен долменът. В тази плоча е издълбан входът към гробната камера. Той е правоъгълен с равна основа и горна част. От към преддверието около входът е оформена „декоративна“ рамка (жлеб). Задната стена на долмена е изградена от две гранитни плочи, от които е запазена само едната (западната), тя е висока 1,10 м иширока също 1,10 м. Тази плоча остава по-дълбоко забита в насипът, тъй като тук той е по-висок. От надлъжните стени западната е изградена от две гранитни плочи, поставени една до друга. Високи са 1,30 м и широки – южната 1,10 м, северната 0,90 м. Източната надлъжна стена е построена от три гранитни плочи, от които северната е широка 0,70 м, средната 0,80 м и южната 0,60 м. Първите две са високи по 1,20 м, докато третата е само 0,30 м. Не е ясно дали е била надстроена отгоре с друга плоча, или просто е пречупена.
Долменът не е проучван. 
7. Литература:

Мегалитните паметници в Тракия. Т І. С., 1976, 39.

8. Статут на обекта:

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, след неговото проучване е с огромен потенциал за включването му, в туристическа дестинация.

11. Други забележителности в близост до обекта: 

Долмените в м. Мангъра; скални светилища в м. Редените камъни, Гарванов камък и Голямата река.

12. Историческа значимост на обекта:

Долментът не е проучван.
Долмен в м. „Клифтинова нива” край с. Сакарци

1. Номер на обекта: BG 48 H
2. Наименование на обекта: Долмен в м. „Клифтинова нива” край с. Сакарци, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Сакарци
4. Местоположение: 
· Местност: м. Клифтинова нива (Широк трап, Юракиев егрек)
· Координати:


 N- 42. 027392      E- 26.298155     

· Географско описание на обекта: Долменът е разположен на обърнат към север склон в подножието на главния сакарски хребет, спускащ се от връх Бяйряка. Разположен е на равен терен и е сред рядка дъбова гора.  НВ 456 м

· Разстояние и посока от центъра на селището до обекта: 

-от центъра на с. Сакарци: 2,1 км южно от селото

5. Достъпност 
· Повърхност: обрасъл с трева 

· Пътна инфраструктура до обекта:  
2,6 км черен път
6. Подробно описание на обекта: 

Долменът е разположен в могила, която не го покрива изцяло. Той е, еднокамерен, с дромос и фасада. Ориентиран е с входа на югозапад (210'). От камерата са запазени на място входната и долните странични плочи; дължината й е около 2,00—2,10 м, ширината 2,20 м. Входната плоча има заоблена форма, широка е 1,80 м и висока над сегашното ниво 1,65 м; в западния ъгъл е допълнена с призматичен клин до височината на долната странична плоча. Входният отвор е правоъгълен, разположен на 0,90 м под горния край на плочата, широк 0,45 м и висок 0,50м; отпред е рамкиран с жлеб, широк 0,06 м и дълбок 0,02 м. На предната страна на плочата са издълбани 4 плитки овални трапчинки с големина 3—4 см. Страничните стени на долмена са били съставени от по две плочи една върху друга; от тях на място са запазени само долните плочи. Източната странична плоча е дълга 2,85 м, висока над сегашното ниво 0,90 м и леко наведена навътре с предния си край тя обхваща входната плоча и излиза 0,15 м пред нея, като връзката е подсилена със специално издълбан  жлеб; подобен жлеб има и в задния и край за липсващата задна плоча. Горната странична плоча е паднала встрани и назад и почти изцяло е заровена в могилния насип. Западната странична плоча е малко по-ниска от източната и също леко наведена навътре; предният край е затрупан и не се вижда, а отзад има аналогичен жлеб. Горната плоча е дълга 2,70 м, широка 0,90 м, дебела с жлебове в двата си края. Задната плоча е паднала назад и само горният и край се подава на повърхността. Покривната плоча липсва. 

От дромоса е запазена само западната странична плоча, опряна в предната страна на входната, тя е висока 0,60 м и дълга 1,10 м. Източната странична и покривната плоча липсват. Ширината на дромоса е 1 ,00 м. Отпред той е затворен отчасти от вътрешните плочи па фасадата, между които остава отвор, широк 0,60 м. Отпред могилата е пресечена от правата фасадна стена на долмена, съставена от по 4 плочи с височината на дромоса от двете страни на входа. Общата дължина на фасадната стена е 7,60 м. Фасадата на долмена е оставала открита и пред нея е имало широка   равна   площадка.

Откритите, по време на разкопки, материали позволяват изграждането на долмена да се постави през VIII в.пр.Хр.като използването му е продължило до VІ в.пр.Хр.

7. Литература:

Мегалитните паметници в Тракия. Т І. С., 1976, 39.

Мегалитните паметници в Тракия. Т ІІІ. С., 1982, 175-192.

8. Статут на обекта: паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, е с огромен потенциал за включването му, в туристическа дестинация.

11. Други забележителности в близост до обекта: 

Долменът в м. Бакалов кладенец; светилищата в м. Гарванов камък; Еленов гроб; връх Байряка; Редените камъни.

12. Историческа значимост на обекта:

Проучванията на долмена са с голямо значение за изследването на мегалитната култура в Сакар.
Долмен в м. „Гайдарова пещера” край с. Хлябово
1. Номер на обекта: BG 49 H
2. Наименование на обекта: Долмен в м. „Гайдарова пещера” (Купанов долап) край с. Хлябово, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово

4. Местоположение: 
· Местност: м. Гайдарова пещера (Купанов долап)
· Координати:


N 42.046666   E 26.239554

· Географско описание на обекта: Местността Купанов долап представлява отворен на запад и югозапад склон над десния бряг на Дуандере, изобилстващ със скални блокове и материци. Има пряка очна връзка с разположения на срещуположния бряг, отдалечен на около 1,5 км долмен в местността Нъчеви чаири. Долменът е разположен на склона на десния бряг на Дуандере. НВ 360 м

· Разстояние и посока от центъра на селището до обекта: 

-от центъра на с. Хлябово: 2,2 км югозападно от селото

5. Достъпност 
· Повърхност: обрасъл с трева 

· Пътна инфраструктура до обекта:  500 м асфалт, следват 2 км черен път

6. Подробно описание на обекта: 

Долменът е голям, двукамерен, ориентиран е с входа си на юг — югоизток. 

· Гробната камера е дълга 2,25 м, широка 2,05 м и висока 2,20 м. И четирите й стени са наведени навътре. Страничните плочи са по-дълги от камерата и обхващат и притискат между себе си напречните; връзката е подсилена с плитки вертикални жлебове, издълбани в страничните плочи, в които попадат страничните ръбове на напречните. Страничните стени на камерата са съставени от по две поставени една върху друга плочи, еднакво наведени навътре. Входната плоча има трапецовидна форма и е широка долу 1,95 м и около 1 м долу. Входният отвор е правоъгълен, висок 0,70 м и широк 0,50 м. Покривната плоча е паднала встрани и е дълга 2,90 м и широка 1,50 м. Камерата е имала подова настилка от големи дебели плочи. 

· Предната камера има трапецовиден план; тя е висока 1,10 м, широка в основата си отзад 2,05 м и отпред 1,75 м и висока 1,90 м. Стените й са наведени навътре. Страничните плочи са по-дълги от камерата, обхващат входната плоча (без жлебове) и излизат напред. И тук страничните стени са съставени от по две плочи една върху друга с почти еднакъв наклон навътре. Входната плоча е трапецовидна, широка долу 1,75 м и горе около 1 м; в източния си край тя е по-тънка и завита леко назад. Входният отвор е правоъгълен, висок 0,65 м и широк 0,50 м. Покривната плоча липсва. Подът на предната камера е покрит с добре запазена настилка от четири големи плочи. 

· Дромос: запазени са двете му странични плочи, дълги по 0,60 м. Имал е трапецовидна форма с дължина около 1,10—1,50 м, ширина отзад 1,60 м и отпред 1,30 м и височина 1,70 м.

 Отпред долменът има добре запазена фасадна стена с височина 1,70 м. Общата дължина на фасадата е 10,50 м, като двете й крила имат идентична конструкция; част от плочите (изцяло тези на западното крило) са паднали или наведени напред. Продължително време входът на долмена е оставал открит.

Могилата на долмена достига на височина почти до горния край на плочите му. Тя е заобиколена (освен отпред, където е пресечена от фасадата) с кръгла крепида с диаметър около 11 м, изградена от масивни плочи, част от които са запазени на място. 

На база на откритите при разкопките материали изграждането на долмена се поставя в VІІІ . пр.Хр., като използването му е продължило до VІ в.пр.Хр.

7. Литература:

Мегалитните паметници в Тракия. Т І. С., 1976, 39.

Мегалитните паметници в Тракия. Т ІІІ. С., 1982, 220-241.

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, е с огромен потенциал за включването му, в туристическа дестинация.

11. Други забележителности в близост до обекта: 

Долменът в м. Нъчени чайри.

12. Историческа значимост на обекта:

Проучванията на долмена са с голямо значение за изследването на мегалитната култура в Сакар.
Долмен в м. „Славова курия” край с. Българска поляна
1. Номер на обекта: BG 51 H
2. Наименование на обекта: Долмен в м. „Славова курия” край с. Българска поляна, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Българска поляна

4. Местоположение: 
· Местност: м. Славова курия 

·  Координати: :       

N 42.010780   E 26.142971

· Географско описание на обекта: Долменът е разположен на рид със северно изложение, който слиза от височината Калето на север. НМВ- 506м
· Разстояние и посока от центъра на селището до обекта: 

-от центъра на с. Българска поляна: 3,8 км източно от селото

5. Достъпност 
· Повърхност: обрасъл с трева 

· Пътна инфраструктура до обекта:   4,8 км черен път

6. Подробно описание на обекта: 

Долменът е ориентиран по дългата си ос север-юг и се състои от гробна камера, предгробна камера и дромос. 

· Гробна камера: Камерата е правоъгълна в план с дължина 2,05 м, ширина 2,35 м и височина 2,00 м. Предната южна страна е изградена от две гранитни плочи,  като двете заедно образуват стената, широка 2,30 м, висока 2,05 м. Отворът към входът на гробната камера е издълбан почти изцяло в западната плоча, а от източната е взета съвсем малка част. Той е с квадратна форма с размери 0,65 х 0,65 м, като ъглите са му леко закръглени. На горната страна на стената между двете плочи има също малък прорез, широк 0,40 м и дълбок 0,15 м. Задната страна на гробната камера е направена от две плочи, поставени една до друга. Двете надлъжни стени на камерата до височината, до която са запазени, са изградени от по две гранитни плочи, поставени една върху друга. Двете горни плочи имат ромбовиден разрез. Те са поставени полегати. Плочите на дългите стени са дълги по 2,65 м и са снабдени с улеи, в които влизат краищата на напречните стени. Интересно е, че докато задната стена на камерата има форма на шестоъгълник, предната й стена е стеснена по-силно в горната си част и има закръглени стени, което позволява на наклонените горни плочи на надлъжните стени да се напаснат, като следват закръгленият им контур. Подът на камерата е застлан с плочи. 

· Предгробна камера: Предгробната камера има правоъгълна форма, дълга е 1,30 м, широка 2,00 м и висока 1,80 м. Южната (предната) стена на камерата е висока 1,80 м и е направена от три плочи. Входът на предгробната камера на долмена е издълбан в средата на шестоъгълната плоча. Той е четириъгълен със закръглени стени, широк 0,60 м и висок 0,70 м. 

· Дромос: От надлъжните стени на дромоса е запазена само по една плоча, леко наклонена и същевременно извита като долната част на свода при петата му. Плочите са високи по 1,40 м. Над тях са стояли още по две плочи, които също са били извити, като оформяли по-горната част на свода. Тези плочи липсват. 

Братя Шкорпил твърдят, че този долмен е бил опасан с четириъгълна ограда, едната от страните на която минавало непосредствено пред дромоса, който според тя бил дълъг 0,75 м и имал ширината на предгробната камера. Двете гранитни плочи, които стоят пред промоса, вероятно принадлежат на фасадата, която на изток и запад преминава в крепида.

На база на откритата керамика изграждането на долмена се поставя в VІІІ в. пр.Хр.

7. Литература:

Мегалитните паметници в Тракия. Т І. С., 1976, 43-45.

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, е с огромен потенциал за включването му, в туристическа дестинация.

11. Други забележителности в близост до обекта: 

Крепостта Калето.

12. Историческа значимост на обекта:

Проучванията на долмена са с голямо значение за изследването на мегалитната култура в Сакар.
Долмен № 2 в м. „Мангъра” край с. Хлябово
1. Номер на обекта: BG 52 H
2. Наименование на обекта: Долмен № 2 в м. „Мангъра” край с. Хлябово, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово
4. Местоположение: 
· Местност: м. Мангъра (Мангър тепе)
· Координати:


N 42.00146   E 26.162966

· Географско описание на обекта: Долменът е разположен на централното било на Сакар планина, в седловината между върховете Кокала от запад и Камик тепе от изток. НВ 720 м

· Разстояние и посока от центъра на селището до обекта: 

-от центъра на Тополовград: 17 км югозападно от града

5. Достъпност 

· Повърхност: обрасъл с трева 

· Пътна инфраструктура до обекта:  15 км асфалтов път от Тополовград; 2 км стабилизиран път.


Горски път 6,6 км от с. Хлябово

6. Подробно описание на обекта: 

Долменът е еднокамерен, с дромос и крепида от плочести камъни. Могилният насип е с диаметър 9,5м.

 7. Литература:

Д. Дичев. Теренни обхождания в землището на селата Българска поляна, Хлябово и Сакарци, община Тополовград. – Археологически открития и разкопки през 2009 г. С., 2010, 668. № 310 – от обхожданията

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът е с огромен потенциал за включването му, заедно с останалите долмени в тази част на Сакар, в туристическа дестинация.

11. Други забележителности в близост до обекта: 

В близост е върхът Вишеград на който се намира крепост от елинистическата епоха; естествените скални образувания на връх Картал кая; на 100 м западно е долмен № 1.

12. Историческа значимост на обекта:

Долменът има изключително значение за изучаването на тракийската мегалитна култура.
Долмен м. „Евджика” край с. Хлябово

1. Номер на обекта: BG 53 H
2. Наименование на обекта: Долмен м. „Евджика” край с. Хлябово, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово
4. Местоположение: 
· Местност: м. Евджика
· Координати:


N 42.044007   E 26.259150

· Географско описание на обекта: Долменът е разположен на склон с южно изложение. НВ 450 м

· Разстояние и посока от центъра на селището до обекта: 

- от центъра на с. Хлябово: 1,9 км южно от селото

5. Достъпност 

· Повърхност: обрасъл с трева 

· Пътна инфраструктура до обекта:  До обекта има маркировка и табели. 800 м асфалт, 210 км черен стабилизиран път.

6. Подробно описание на обекта: 

Долменът е еднокамерен, издълбан в монолитен скален блок с размери 1,40 х 1,40 м. Във вътрешността на долемна има издълбани „ямички”, подобни на ямичките при площадката на долмена Нъчеви чаири. Върху покривната плоча на долмена има издълбани „басейнчета”. 

 7. Литература:

Д. Дичев. Теренни обхождания в землището на селата Българска поляна, Хлябово и Сакарци, община Тополовград. – Археологически открития и разкопки през 2009 г. С., 2010, 668. № 242 – от обхожданията

8. Статут на обекта: 

Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът,  заедно с останалите долмени в тази част на Сакар, е с огромен потенциал за включването му в туристическа дестинация.

11. Други забележителности в близост до обекта: 

В близост се намират останките от друг еднокамерен долмен.

12. Историческа значимост на обекта:

Долменът е единствения вкопан изцяло в естествена скала.
Долмен в м.”Лъките” край с. Евренезово
1. Номер на обекта: BG 56 В
2. Наименование на обекта: Долмен в м.”Лъките” край с. Евренезово, община Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): с. Евренезово
4. Местоположение: 
· Местност: м.Лъките
· Координати:


N 42.136704    E 27.330043 

· Географско описание на обекта: Долменът се намира на ниско място, над десния бряг на един от потоците, които дават началото на река Младежка. Разположен е в основата на южен склон и е вкопан леко в терена, под т.нар. Йончева тумба. Около долмена има големи камъни от естествена скала, а от запад е заобиколен с няколко дървета (цер).  НВ 267 м

· Разстояние и посока от центъра на селището до обекта: 

-от центъра на с. Евренезово: 1,2 км  северозападно от селото

5. Достъпност 

· Повърхност: обрасъл с треви
· Пътна инфраструктура до обекта:  1,3 км черен стабилизиран път.

6. Подробно описание на обекта: 

Долмененът е еднокамерен. Ориентиран е с входа на югоизток. Той е еднокамерен с дромос.  Изграден е от масивни необработени гранитни плочи. На място са запазени двете странични плочи и задната плоча на камерата. Входната плоча е счупена. Размери на камерата: дължина 2,0 м, ширина 1,30 м. 

· Дромосът е с трапецовидна форма с дължина 1,20 м и ширина в задната основа – 1,50 м. Стените му са съставени от по една плоча. Запазени на място са източната странична плоча, изместена напред и навътре, и западната странична плоча, изместена силно напред и малко навътре. Подът е от четири плочести камъка с по-големи размери, фугите са попълнени с по-малки камъчета. Входът на дромоса е “запечатан” с две плочи. 

· Фасадата на долмена е изградена от два реда камъни, наредени един върху друг, като камъните от горния ред са с по-големи размери до 1,0 м в дължина.  Фасадата е успоредна на входа на долмена.  

Построяването и използването на този долмен следва да се отнесе към периода началото на VІІІ- края на VІІ в.пр.Хр.

7. Литература:

Д. Агре. Разкопки на могилен некропол в землищено на с. Евренезово, Малкотърновска община. - В: Археологически открития и разкопки през 2003 г. София, 2004, 78.

8. Статут на обекта: 

Паметник с национално значение

9. Връзката на обекта с други обекти от региона. 

С долмените намиращи се в същия некропол.

10. Потенциал на обекта за развитието му като туристическа атракция: 

Обектът, след неговата реставрация, е с голям потенциал за развитието му като туристическа атракция. 

11. Други забележителности в близост до обекта: 

Намиращите се наблизо долмени.

12. Историческа значимост на обекта:

Проучванията на долмена са с голямо значение за изследването на мегалитната култура в Странджа.
 Материалите от обекта се намират в ИМ в М.Търново.
Долмен № 1 и долмен № 2  в м.”Лъгът” край с. Заберново
1. Номер на обекта: BG 57 В
2. Наименование на обекта: Долмен № 1 и долмен № 2  в м.”Лъгът” край с. Заберново, община Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): с. Заберново
4. Местоположение: 
· Местност: м. Лъгът (Пъзлакът, Дядо Рачов поток)

· Координати:


N 42.106824   E 27.541045 

· Географско описание на обекта: долменът № 1 и 2 се намират на рид, в гориста карстова местност, в резервата Парория. От двете страни на рида са:  Казанска река и Заберновска река. НВ 230 м

· Разстояние и посока от центъра на селището до обекта: 

-от центъра на с. Заберново: 1,8 км северозападно от селото

5. Достъпност 
· Повърхност: обрасъл с треви
· Пътна инфраструктура до обекта:  1,5 км асфалт, 2 км черен път, 200 м пътека

6. Подробно описание на обекта

Долмен № 1: 

Могилният насип е изцяло от камъни, а долменът е разположен симетрично  в центъра му. Той е еднокамерен с дромос и добре оформена фасада; ориентиран е с входа си на ЮЗ на 1880. Изграден е от мраморизирал варовик с който изобилства околността. Подът на камерата е оформен от необработени плочести камъни с местен произход. От камерата са запазени на място вертикалните плочи, а покривната е изместена източно от дромоса. Страничните стени са изградени от по две плочи една пред друга. Входът е оформен като процеп между две напречни плочи. Вътрешните страни (откъм входа) на двете плочи не са правилно обработени. Покривната плоча е паднала върху източната странична плоча на дромоса и източната плоча на входа, и е наведена навън. Тя има неправилна форма. На място са запазени двете странични плочи от дромоса. Пред източната странична плоча на дромоса между камъните на могилния насип се подава още една малка надлъжна плоча с направление на неговата ос. Фасадата на долмена се състои от плочести камъни, побити вертикално в един – два реда, шахматно един зад друг.

Размери на могилата около долмена: С-Ю – 8,80 м; И-З – 8,90 м.

На базата на находките, долмен № 1 се датира в периода 8-6 в.пр.Хр. 

Долмен № 2  

Разположен е на 15 м източно от долмен 1
Долменът е еднокамерен с дромос, ориентиран с входа си на ЮЗ. Могилният насип се състои от камъни и има диаметър 10 м. От камерата са запазени на място вертикалните плочи (двете странични и задната плоча на камерата, източната странична плоча е паднала навътре) и двете странични плочи на дромоса. Входът е оформен като процеп между две напречни плочи. Вътрешните страни (откъм входа) на двете плочи не са правилно обработени. Покривната плоча е паднала върху източната странична плоча на дромоса и източната плоча на входа, и е наведена навън. Тя има неправилна форма.  На място са запазени двете странични плочи от дромоса. Плочите изграждащи долмена са подпирани от външната си страна с по-големи камъни, поставени под наклон. Фасадата на долмена се състои от един ред големи плочести камъни, наредени хоризонтално в периферията на могилата и от двете страни на входа на дромоса.
7. Литература:

Д. Агре. Археологически разкопки на два долмена в землището на с. Заберново, Малкотърновска община. - В: Археологически открития и разкопки през 2002 г. София, 2003, 73.

8. Статут на обектите: 

Паметници с национално значение

9. Връзката на обекта с други обекти от региона. 

С долмен № 2, намиращ се в непосредствена близост с него.

10. Потенциал на обекта за развитието му като туристическа атракция: 

Долмените, след тяхната реставрация, са с голям потенциал за развитието им като туристическа атракция. 

11. Други забележителности в близост до обекта: 

Намиращите се наблизо долмени. Параклисите „Св. Петка”, Св. Георги; Св. Дух, Св. Марина

12. Историческа значимост на обекта:

Проучванията на долмените са с голямо значение за изследването на мегалитната култура в Странджа.
 Материалите от обекта се намират в ИМ в М.Търново.
Долмен в м. „Големият рът” край с. Хлябово
1. Номер на обекта: BG 61 H
2. Наименование на обекта: Долмен в м. „Големият рът” край с. Хлябово, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Хлябово
4. Местоположение: 
· Местност: м. Големият рът
· Координати:

N 42. 027098   E 26. 287481

· Географско описание на обекта: Долменът е разположен на език с направление от юг на север; в дъбова гора.От двете страни на езика минават дерета, които са част от водосбора на Голямата река. Намира се северно от върховете Байряка и Картал. НВ 465 м 
· Разстояние и посока от центъра на селището до обекта: 

- от центъра на с. Хлябово: 2,1 км южно от селото

5. Достъпност 

· Повърхност: обрасъл с трева 

· Пътна инфраструктура до обекта:  До обекта се стига по черен стабилизиран път, който е с дължина 2,6 км.

6. Подробно описание на обекта: 
Долменът е двукамерен с дромос. Гробната камера е с дължина 2,10 м, ширина 1,60 м и височина 2,20 м. Предната (южна) стена на гробната камера е заета цялата от една шестоъгълна плоча. В средата на тази плоча се намира входът в камерата, отворът на които е широк 0,63 м и висок 0,50 м. По вътрешното лице на южната стена на камерата, има издълбани два големи жлеба, предназначението на които не е ясно. Единият е по цялата дължина на предната стена, другият само по част от нея.

Задната стена на камерата има същата форма и размери, но при основата си е допълнена с два триъгълни „клина“, които по размери отговарят на „клина“ от предната плоча. Двете надлъжни стени са били направени от по два реда плочи. Камерата е покрита с голяма гранитна плоча, краищата на която се спускат надолу. Те покриват горните краища на стените на гробната камера, като от вътрешната и стена са изчукани, за да възседнат външният ръб на всяка една от стените. Четирите стени на гробната камера са наведени леко навътре: предната едва доловимо, задната малко повече, а надлъжните най-много.
От всички долмени в Сакар само този има изразен трапецовиден  план на предгробното помещение. То е широко при задната (северната) си стена 1,60 м, а при предната 1,22 м. Дълго е 1,38 м и има четири стени, всяка направена от по една гранитна плоча. Те са високи по 1,20 м и вероятно още 0,40 м има под земята. Предната част на преддверието е затрупана с повече пръст и нивото към него се покачва така, че едвам се вижда отворът на входа. Покривната плоча на предгробната камера е счупена на две. Едната половина стои на мястото си, другата е паднала. Пред преддверието има забити в земята на около 0,60 м от входа две плочи, които вероятно принадлежат на дромоса. Те се намират на около 0,80 м една от друга. Едната е дълга 0,46 м, а другата – 0,62 м, без да може да се каже точната им височина.   Долменът не е проучван. 
7. Литература:

Мегалитните паметници в Тракия. Т І. С., 1976, 48.

8. Статут на обекта:
Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, след неговото проучване е с огромен потенциал за включването му, в туристическа дестинация.

11. Други забележителности в близост до обекта: 

Долмените в м. Мангъра; скални светилища в м. Редените камъни, Гарванов камък и Голямата река.

12. Историческа значимост на обекта:

Долментът не е проучван.
Долмен в м. „Желюв дол” край с. Сакарци
1. Номер на обекта: BG 62 H
2. Наименование на обекта: Долмен в м. „Желюв дол” край с. Сакарци, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Сакарци

4. Местоположение: 
· Местност: м. Желюв дол
· Координати:

N 42.028254   E 26.279574
· Географско описание на обекта: Долменът е разположен северно под връх Боговец, на склон със северно изложение; между две дерета. НВ 502 м
· Разстояние и посока от центъра на селището до обекта: 

- от центъра на с. Сакарци: 2,250 км югозападно от селото

5. Достъпност 
· Повърхност: обрасъл с трева 

· Пътна инфраструктура до обекта:  3,5 км черен път ; в близост до долмена преминава отъпкан горски път

6. Подробно описание на обекта: 

Долменът е ориентиран с вход на юг. Запазени са камерата и дромосът. Камерата е четвъртита, дълга 1,60 м, широка 1,35 м, висока 1,50 м. Предната му стена е направена от една плоча, дълга 1,35 м и висока 1,50 м. Горе е езиковидно извита. Отворът на входа е квадрат със закръглени страни и ъгли, обрамчен във вдлъбната рамка и висок 50 см. Задната страна има същата форма и размери. Тя е с 10 см по-широка от предната. Надлъжните страни са направени от по две плочи. Долните са дълги: източната 2,10 м, западната 1,90 м и са запазени на местата си. Плочите са леко наклонени навътре. Покривната плоча липсва.

Дромосът на долмена представлява малко помещение с височина 1,10 м, дължина 1,20 м и ширина 0,95 м. Предната му плоча с входа липсва. Двете странични са дълги по 1,20 м и високи 1,10 м. Пред така оформеното преддверие се вижда обикалящата стена, която е квадратна. Могилата е висока 3 м и с диаметър 12 м. Долменът не е проучван.

7. Литература:

Мегалитните паметници в Тракия. Т І. С., 1976, 48.

8. Статут на обекта:
Паметник с национално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Долменът, заедно с останалите долмени в тази част на Сакар, след неговото проучване е с огромен потенциал за включването му, в туристическа дестинация.

11. Други забележителности в близост до обекта: 

Скални светилища в м. Редените камъни, Каменна могила и връх Боговец.

12. Историческа значимост на обекта:

Долментът не е проучван.
Долмен в м. „Коруба” край с. Кирово
1. Номер на обекта: BG 67 В
2. Наименование на обекта: Долмен в м. „Коруба” („Дългото краище”, „Дядо Петкови чаири”)  край с. Кирово (Мадлеш), община Средец
3. Административна принадлежност
· Държава: България

· Област: Бургаска

· Община: Средец 

· Населено място (землище): с. Кирово
4. Местоположение: 
· Местност: м. „Коруба” („Дългото краище”, „Дядо Петкови чаири”)

· Координати: N 42. 162289  E 27.181880;    

· Географско описание на обекта: Долменът е разположен в м. „Коруба” намираща се между селата Кирово и Долно Ябълково, на вододелния рът между река Паперица и Кировска река, и представлява леко наклонено на юг плато. Местността се включва в североизточния край на една дъга от възвишения, обграждаща от север, изток и юг долината на река Паперица и Влахов дол. По тези възвишения са разположени още няколко долмена, а почти в центъра на дъгата на десния северен бряг на река Паперица се намира култовият комплекс Марков камък.  НВ  265 м
· Разстояние и посока от центъра на селището до обекта: 

-от центъра на с. Кирово: 1,5 км южно от селото

5. Достъпност 
· Повърхност: обрасъл с трева 

· Пътна инфраструктура до обекта:  от селото - 700 м асфалт;  следва 1 км черен път.

6. Подробно описание на обекта: 

Долменът в местността „Коруба” е триделен (двукамерен с дромос). Ориентиран е с входа си към югозапад. Каменната могила с диаметър около 15 метра е добре запазена и достига на височина до нивото на покривната плоча на главната камера. Изградена е от сравнително едри необработени камъни. 
· Гробната камера е с размери: дължина 2,32 м, ширина 2,00 м и височина 1,70 м. И четирите странични плочи са наведени навътре. Покривката плоча е дълга 3,15 и, широка 2,42 м и дебела до 0,40 м, има неправилна форма и се издава стреховидно над вертикалните плочи. Тя стъпва плътно върху входната плоча, а върху останалите три е подпряна с дребни плочести камъни. Задната и югоизточната плочи завършват надолу вертикално под подовото ниво, докато северозападната и входната са закопани значително по-дълбоко поради факта, че служат за стени и на предната камера, която има по-ниско подово ниво. Подът на гробната камера е застлан с настилка от неравно наредени неправилни плочи. Входният отвор е закръглен отгоре, широк 0,40 м, висок 0,57 м и е издълбан централно 0,85 м под горния край на входната плоча.

· Предната камера има дължина 1,30 м, ширина 1,60 м. Югоизточната странична плоча на предната камера е опряна със задния си ръб във входната плоча на главната камера. Входният отвор е издълбан 0,50 м под горния край на входната плоча и в ос с входния отвор на главната камера и има ширина 0,40 м и височина 0,55 м. Покривната плоча липсва.

· Дромосът има дължина 1,60м, ширина 1,50м и височина 1,50м. Северозападната странична плоча на дромоса е изместена от първоначалното си положение, като предният й край е завъртян навътре. Страничните плочи на предната камера обхващат входната плоча и влизат до 0,33 м в дромоса, където се свързват челно с неговите странични плочи. В югоизточната стена на дромоса тази връзка е попълнена в долната си част с допълнителна плоча със заоблена форма. Покривната плоча на дромоса липсва. Входът на дромоса е фланкиран и оформен от две големи фасадни плочи. 

През 1976 година са извършени разкопки на долмена.

7. Литература:

К. Шкорпил. Мегалитни паметници и могилища. Старини в Черноморската област, част 1, С.,1925, 15-16. 

П. Делев. Родова гробница или хероон-мавзолей? Разкопки на един тракийски долмен. – Thracia antique, 3, 1978, 89-107.

Мегалитите в Тракия, част 2. Т ІІІ. София, 1982, 270-322.

Странджа. Древност и Съвремие. С., 1990, 176-177.

8. Статут на обекта: 

Паметник с национално значение

9. Връзката на обекта с други обекти от региона. 

С долмените край с. Белеврен  и с. Граничар.

10. Потенциал на обекта за развитието му като туристическа атракция: 

Долменът е проучен през 1976 г. Този долмен, заедно с останалите проучени долмени в землището на с. Белеврен, както и култовите места – тракийски светилища в този район са с изключително голям потенциал за развитието им в туристическа дестинация.
11. Други забележителности в близост до обекта: 

Марков камък” (Големият камък); крепостта Кировско кале.
12. Историческа значимост на обекта:

Материалите от долмена са в  НИМ-София.
Могила с каменно съоръжение в м. „Големия Кайряк” край с. Българска поляна

1. Номер на обекта: BG 59 H
2. Наименование на обекта: Могила с каменно съоръжение в м. „Големия Кайряк” край с. Българска поляна, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Българска поляна

4. Местоположение: 
· Местност: м. Големия Кайряк

· Координати: 


N 42. 042914  E 26.171516

· Географско описание на обекта: могилата е разположена на език, който се спуска от запад на североизток. От юг е дерето - Соватска река. НМВ- 465 м
· Разстояние и посока от центъра на селището до обекта: 

-от центъра на с. Българска поляна: 2,6 км на северозапад от селото

5. Достъпност 

· Повърхност: обрасъл с трева 

· Пътна инфраструктура до обекта:   400 м асфалт, следват ,4,7 км черен път

6. Подробно описание на обекта 

Могилата е част от некропол с около 40 могили в него. Тя е с височина 0,70 м и диаметър 8,0 м. В центъра й е разположено гробното съоръжение. То е с елипсовидна форма и външни размери 3,25 х 2,60 м, височина 0,70 м. Изградено е от гранитни плочести камъни в неравни редове. Камъните са поставени с лек наклон към вътрешността на гроба, което вероятно е повлияно от идеята за засводяване (или оформянето на купол) на съоръжението. От съоръжението са запазени от 4 до 5 реда плочи. Вътрешността на гробното съоръжение е с размери: 2,30 х 1,90 м. За под на гроба е послужил древния терен. Крепидата е с правоъгълна форма,  изградена е от плътно долепени един до друг необработени плочести камъни, побити в материка.

Гробното съоръжение е датирано в края на бронзовата – началото на ранножелязната епоха –ХІІІ-ХІ в.пр.Хр.

Могилата е проучена през 2008 г.

7. Литература:

Д. Дичев. Археологически разкопки на  могила от некропол в м. големия Кайряк, с. Българска поляна, Тополовградско. - В: Археологически открития и разкопки през 2008 г. София, 2009, 260-262.

8. Статут на обекта: 

Паметник с национално значение

9. Връзката на обекта с други обекти от региона. 

С другите подобни обекти и долмени  намиращи се на територията на община Тополовград.

10. Потенциал на обекта за развитието му като туристическа атракция: 

След консервацията на обекта, той заедно с долмените от некропола е с голям потенциал за включването му в туристическа дестинация. 

11. Други забележителности в близост до обекта: 

Долмени намиращи се в некропола.

12. Историческа значимост на обекта:

Проучванията на този обект, както и на долмените от некропола са с голямо значение за изследването на къснобронзовата и мегалитната култура в Сакар.
Могила с цистов гроб м. „Кайряка” край с. Българска поляна
1. Номер на обекта: BG 60 H
2. Наименование на обекта: Могила с цистов гроб м. „Кайряка” край с. Българска поляна, община Тополовград
3. Административна принадлежност
· Държава:- България

· Област: Хасковска

· Община: Тополовград

· Населено място (землище): с. Българска поляна

4. Местоположение: 

· Местност: м. Кайряка
· Координати: 

N 42. 055277  E 26.180117

· Географско описание на обекта: могилата е разположена на език, с направление запад –изток, с денивелация на изток. От север е река Кайряка, от юг е селското дере-приток на Кайряка. НМВ- 365 м
· Разстояние и посока от центъра на селището до обекта: 

-от центъра на с. Българска поляна: 3,2 км на северозапад от селото

5. Достъпност 

· Повърхност: обрасъл с трева 

· Пътна инфраструктура до обекта:   400 м асфалт, следват 3,7 км черен път

6. Подробно описание на обекта: 

Могилата е част от некропол с около 40 могили в него. Тя е с размери: височина 0,30м и диаметър 7,0 м. Насипът на могилата е каменно-землен, ограден е с крепида изградена от вертикално побити плочести гранито-гнайсни камъни и размери: изток/запад 6.70м ; север/юг  5.80м. В центъра на могилата се намира цистов гроб, изграден от масивни каменни плочи. На база на откритите материали гробът се датира във втората фаза на РЖЕ (VІІІ-V- в.пр.Хр.).

Могилата е проучена през 2009 г.

7. Литература:

Д. Дичев. Археологически разкопки на  две могили м. Кайряка, край с. Българска поляна, Тополовградско. - В: Археологически открития и разкопки през 2009 г. София, 2010, 225-227.

8. Статут на обекта: 

Паметник с национално значение

9. Връзката на обекта с други обекти от региона. 

С другите подобни обекти и долмени  намиращи се на територията на община Тополовград.

10. Потенциал на обекта за развитието му като туристическа атракция: 

След консервацията на обекта, той заедно с долмените от некропола е с голям потенциал за включването му в туристическа дестинация. 

11. Други забележителности в близост до обекта: 

Долмени намиращи се в некропола.

12. Историческа значимост на обекта:

Проучванията на този обект, както и на долмените от некропола са с голямо значение за изследването на мегалитната култура в Сакар.
Два долмена в м. Лозята край с. Граничар
1. Номер на обекта: BG 68 В
2. Наименование на обекта: Два долмена един до друг в м. Лозята (Ески Баалар, Фетваджик), край с. Граничар (Тикенджа), община Средец

3. Административна принадлежност
· Държава: България

· Област: Бургаска

· Община: Средец 

· Населено място (землище): с. Граничар
4. Местоположение: 
· Местност: м. Лозята (Ески Баалар, Фетваджик)

· Координати:


N 42. 133152   E 27. 230388;    

· Географско описание на обекта: Долмените са разположен в м. „Лозята” на билото на рид; от изток – стръмно дере.  НВ 353 м
· Разстояние и посока от центъра на селището до обекта: 

-от центъра на с. Граничар: 1,5 км западно от селото

5. Достъпност 

· Повърхност: обрасъл с трева и млада гора (цер)
· Пътна инфраструктура до обекта:  от селото 700 м асфалт;  следва 1,5 км черен път.

6. Подробно описание на обекта: 

И двата долмена са еднокамерни, без дромос, разположени успоредно един до друг на разстояние 1 м един от друг. Обърнати са с входовете на югозапад. Северозападният долмен е по-добре запазен- всичките му плочи са на място. Входният отвор има трапецовидна форма със заоблени ъгли и е отчасти засипан. Покривната плоча е плоска, с неправилна форма и е запазена на място. Югоизточният долмен е разрушен; на място са запазени задната плоча и части от двете странични и входната плочи. Покривната плоча липсва.

7. Литература:

К. Шкорпил. Мегалитни паметници и могилища. Старини в Черноморската област, част 1, С.,1925, 30-31. 

Мегалитите в Тракия, част 2. Т ІІІ. София, 1982, 334.

Странджа. Древност и Съвремие. С., 1990, 172.

8. Статут на обекта: 

Паметник с национално значение

9. Връзката на обекта с други обекти от региона. 

С долмените край с. Белеврен  и с. Кирово и с останалите 8 долмена в землището на селото.

10. Потенциал на обекта за развитието му като туристическа атракция: 

Тези долмени, заедно с останалите проучени долмени в землището на с. Белеврен и с. Кирово, както и култовите места – тракийски светилища в този район - са с изключително голям потенциал за развитието им в туристическа дестинация.
11. Други забележителности в близост до обекта: 

Долмените в м. Капака и още два долмена разположени на същия рът.

12. Историческа значимост на обекта:

Липсват сведения в историческите извори.

Описания на обекти от Тракийската култура (2-та половина I хилядолетие пр. Хр.)
Крепост “Вълчаново кале” край Приморско
1. Номер на обекта: BG 07 В
2. Наименование на обекта: Крепост Вълчаново (Ченгерско) кале край Приморско 

3. Административна принадлежност

· Държава: България

· Област: Бургаска

· Община: Приморско

· Населено място (землище): град Приморско

4. Местоположение: 

· Местност: връх Петров баир („Лъвската глава”)

· Координати:

N 42. 316180   E 27. 734998; N 42.317656  Е 27. 735684;    N 42. 317037   Е 27.738560

N 42. 315895   Е 27.737315    център  N 42.316561     Е 27.736285

· Географско описание на обекта: Крепостта е разположена на връх Петров баир („Лъвската глава”), по западното разклонение на Ченгер баир (100 м), на 2,5 км от устието на река Ропотамо. 

· Разстояние и посока от центъра на селището до обекта: 

-от центъра на Приморско: 5, 500 км северно от града

5. Достъпност 
· Повърхност: почни изцяло обрасла с дървета и храсти
· Пътна инфраструктура до обекта:  

Крепостта се намира във вътрешността на природен парк Ропотамо. До нея се стига след 30-40 минути вървене по тясна горска пътека (обозначена с туристическа маркировка) от моста на Ропотамо на пътя Бургас-Приморско.
6. Подробно описание на обекта

Мястото на крепостта има стратегическо значение поради близостта на плавателната река, свързана с морето, както и с крайморския сухоземен път. Крепостта е с площ от 30 дка и е най-голямата по Медноридските възвишения. Откъм юг и запад е непристъпна, поради стръмни скални откоси. Укрепването е било необходимо на север и изток.

· Крепостна стена:  Градежът на крепостната стена е от плочести ломени камъни без спойка, като в него са включени и големи скални валуни с височина 5-6 м,  пълнежът е от по-дребни камъни. Входът на крепостта се намира в източната стена и към него води път от седловината. Той е защитен от едната страна със стената, а от  другата с естествен каменен валун. На места фасадата на входа е оформена с големи скални блокове; пълнежът е от по-дребни камъни. 

· Сгради във вътрешността: Във вътрешността на крепостта са запазени основите на правоъгълни градежи. Едните са градени със суха зидария, при други спойката е с бял хоросан.

Археологически разкопки на обекта не са провеждани. По откритите материали е видно, че обектът е обитаван през цялото І хил.пр.Хр. Крепостта е използвана и в следващите векове поради изключително стратегическото й положение. Животът в нея продължава до ХVв. В крепостта са запазени останките от малка средновековна църква.
7. Литература: 
Шкорпил, X. н К., Паметници из Българско, дял I, част I, Тракия, София, 1888, 44.

П. Делирадев, Принос към историческата география на Тракия, т. I, София, 178.
Мегалитите в Тракия. Т І. С., 1976, 130-131.

Странджа. Древност и Съвремие. София, 1990, 148.

М. Гюзелев. Западният Понт между Емине и Босфора през първото хилядолетие Пр. Хр. Бургас 2009, 111-112.

8. Статут на обекта: 

С местно значение
9. Връзката на обекта с други обекти от региона. 
Крепостта Фармакида, Маслен нос 

10. Потенциал на обекта за развитието му като туристическа атракция: 

На обекта не са извършвани разкопки, няма ефектни структури. Мястото привлича с природните си дадености – поречието на р. Ропотамо, природен парк „Ропотамо”.пясъчната ивица на реката до моста в м. Калдъръм Гечит.

Обектът има потенциал за туристическа дестинация, но след археологически разкопки.

11. Други забележителности в близост до обекта: 

Крепостта Фармакида

12. Историческа значимост на обекта:

Не се споменава в исторически извори.

Крепост „Маджуриско кале” край с. Бродилово
1. Номер на обекта: BG 14 В
2. Наименование на обекта: Крепост „Маджуриско кале” край с. Бродилово
3. Административна принадлежност

· Държава: България

· Област: Бургаска

· Община: Царево

· Населено място (землище): с. Бродилово

4. Местоположение: южно от с. Бродилово
· Местност: м. Маджура
· Координати:

N 42.006996  E 27.868799;    N 42.006917   Е 27.870194  N 42.008256  Е 27.869937

N 42.008224   Е 27.868563   център  N 42.007714     Е 27. 869400

· Географско описание на обекта: Крепостта е разположена на високата част на доминиращ в околността връх (202 м); над северния бряг на Резовска река; между двете дерета- Милоряк  - от юг и от запад – Камен дол.

· Разстояние и посока от центъра на селището до обекта: 
-от центъра на с. Бродилово: 8,5 южно от селото

5. Достъпност 
· Повърхност: крепостта е гъсто обрасла с гора – дъб, бор. 
· На този етап обектът се намира зад кльона, достъпът до него не е свободен
· Пътна инфраструктура до обекта:  4 км от с. Бродилово по черен стабилизиран военен път

6. Подробно описание на обекта: 

Крепостта има издължена от северозапад на югоизток елипсовидна форма. Крепостната стена е частично разрушена. Градена е от ломени камъни на калова спойка.

Археологически разкопки на крепостта не са извършвани. Хронологията на обекта не е изяснена.

7. Литература:

Странджа. Древност и съвремие. С., 1990, 146.

8. Статут на обекта: 

Паметник с местно значение

9. Връзката на обекта с други обекти от региона. 

Предполагаема връзка с крепостите по течението на река Резовска.

10. Потенциал на обекта за развитието му като туристическа атракция: 

Обектът остава зад граничния кльон и достопът до него е ограничен.

11. Други забележителности в близост до обекта: 

На 2 км западно от крепостта е пещерата в м. Сапийте. 

Под крепостта се е намирало старото селище Маджура, изселено 1912-1913 г.

12. Историческа значимост на обекта:

Крепостта вероятно е свързана с охраната на едно от трасетата на крайморския път от Созопол към Мидия. Трасето на пътя е съществувало до началото на ХХ в.

Кула в м. „Кастрич” край с. Резово
1. Номер на обекта: BG 21 В
2. Наименование на обекта: Кула в м. „Кастрич” край с. Резово (Резве, Еникьой, Ново село)
3. Административна принадлежност

· Държава: България

· Област: Бургаска

· Община: Царево

· Населено място (землище): с. Резово

4. Местоположение: южно от с. Резово
· Местност: нос Кастрич 
· Координати:

N 42.008738  E 28.020033;    

· Географско описание на обекта: Крепостта е разположена на високата част на  изолиран, силно вдаден в морето малък нос, имащ днес следните разме​ри: дължина 75 м и средна ширина 20 м. На запад по брега хълмовете на Странджа са плътно покрити с иглолистна и широколистна гора. Най-горната част на носа е изкуствено подрав​нена, а бреговете му са скалисти и се спускат стръмно към морето. На юг е офор​мен плитък скалист залив с пещера. НВ 13 м

· Разстояние и посока от центъра на селището до обекта: 
-от центъра на с. Резово: 2,7 км северно от селото

-от град Царево: – 28 км южно от града

5. Достъпност – на този етап обектът се намира зад кльона, но достъпът до него е постоянен
· А) Повърхност: трева 

· Пътна инфраструктура до обекта:  1 км от селото е асфалт, следва 1,5 км черен път и следват 400 м пътека.

6. Подробно описание на обекта: 


· Кръгла кула: изградена а от ломени камъни с размери от 0,20x0,15 м до 0,30x0,20 м, споени с хоросан, примесен със счукана тухла. Основата на кулата е повредена от силна​та ерозия. Приблизителния диаметър на дъгата е ок. 2,50-3,00 м. Съобразно наме​рената строителна и битова керамика, както и строителните особености, кулата може да се датира в късната античност или ранната Византия. Не е проучена напълно поради невъзмож​ността да се консервира.
· Централна площадка. Преграждане на южната периферия на площадката. Юж​ната периферия на заравнената площадка е укрепена с големи дялани и ломени камъни, разположени приблизително в една редица, ориентирана изток-запад. Из​ползувани са и естестествените дадености на терена. Запазени са три реда, като вторият е от плочести, а третият е от ломени камъни, положени направо върху ес​тествената скала и споени с глина. Общата дължина на преграждането е повече от 10 м, запазената височина е до 0,50 м, с ширина от 0,50 до 1,00 м. В и около зида има керамични фрагменти с ниска концентрация на колело и на ръка, малки парчета опожарена мазилка и фрагменти от строителна керамика с много ниска концентрация. В основата на камъните е намерен глинен печат, както и големи фрагменти от керамични съдове от Желязна епоха на ръка и колело.

Обектът е проучван частично през 2001 г.

7. Литература:

Странджа. Древност и съвремие. С., 1990, 149.

К. Лещаков. Разкопки източно от м. Малък Кастрич, землище на с . Резово, през 2001. - - Археологически открития и разкопки през 2001 г. София, 2002, 30-31. 

8. Статут на обекта: 

Паметник с местно значение

9. Връзката на обекта с други обекти от региона. 

Предполагаема връзка с крепостите по течението на река Резовска.

10. Потенциал на обекта за развитието му като туристическа атракция: 

Обектът остава зад граничния кльон и достопът до него е ограничен.

11. Други забележителности в близост до обекта: 

На около 5 км западно от селото, в м. Скуриите е отбелязано най-голямото находище на медни шлаки, известно до сега на територията на България.

12. Историческа значимост на обекта:

Кулата вероятно е била наблюдателна (сигнализираща) свързана с морския път.

Укрепен владетелски дом в м. Татар маша край с. Княжево
1. Номер на обекта: BG 50 H
2. Наименование на обекта: Укрепен владетелски дом в м. Татар маша край с. Княжево, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Княжево
4. Местоположение: 
· Местност: м. Татар маша 
· Координати: :  N 42.06 5200     E 26. 295040;  N 42. 065381  E 26. 294942

N 42.065603  E 26.295131     НМВ- 74м


N 42.065642   E26.295080  център   N- 42.065552     E 26.294899

· Географско описание на обекта: Обектът е разположен в м. Татар маша, на около 300 м северозападно от стопанския двор на селото, върху естествено възвишение залесено с борова гора. НВ 124,9 м
· Разстояние и посока от центъра на селището до обекта: 

-от центъра на с. Княжево: 1 км северозападно от селото

5. Достъпност 
· Повърхност: обрасъл с трева и борова гора

· Пътна инфраструктура до обекта:  
200 м черен път до обекта.

6. Подробно описание на обекта: 

Владетелската резиденция до с. Княжево представлява най-добре запазения комплекс от жилищни сгради от тракийската епоха, намиран на територията на България. Неговото откритие през 2011 г. бе признато от археологическата общност като най-голямо откритие в областта на тракийската селищна археология за последните 25 г. По време на проучванията на обекта бе регистриран уникален ритуал. Под могилния насип е „погребана” жилищна сграда  на владетел живял на това място през втората половина на ІV в.пр.Хр. Могилният насип е позволил тази сграда и прилежащите към нея още три сгради да се запазят изключително добре. На практика това е единствената запазена в такова състояние сграда от тракийската епоха в България (сградите проучени в Севтополис са с височина до 0,50 м). Фасадата на сградата е изградена от обработени каменни блокове и е дълга 14 м. Долният етаж е от камък, над който стените за горния етаж са от кирпич, запазен много добре. На място са запазени каменните стълби за втория етаж. Входът в дома е от юг, а от запад е разкрит портик от типа „пастас”. Пред сградата е  разположен вътрешен двор, ограден с масивна каменна стена, покрита с керемиди. На този етап от проучванията са разкрити пет  жилищни помещения в централната сграда  и още осем в останалите три сгради. Всички разкрити сгради са покрити с вносни керемиди.
В сграда  ІІ е разкрито най-голямото помещение в двореца – приемната зала, в която са се извършвали най-важните дейности свързани с политическия  живот на владетеля. 
На обекта е открита кула – в югоизточната част пред крепостната стена и бастион н западната част на крепостната стена. 

Целият комплекс е ограден с масивна оградна стена – заграждаща пространство от 3,5 декара. Пред оградната стена е разкрит ров, допълнително защитаващ обекта.

Обектът е посроен през втората половина на ІV в.пр.Хр. и е обитаван до края на първата четвърт на ІІІ в.пр.Хр.
7 Литература:

Д. Агре. Домът на тракийски владетел в долното течение на Тонзос- между Странджа и Сакар. - В: Българска археология 2012. Каталог към изложба. София, 2012, 43-45.

Д. Агре. Археологически разкопки на могила в землището на с. Княжево, община Тополовград. - В: Археологически открития и разкопки през 2011 г. София, 2012, 170-171.

Д. Агре. Археологически разкопки на укрепен тракийски владетелски дом в м. Татар маша край с. Княжево, община Тополовград. - В: Археологически открития и разкопки през 2012 г. София, 2013, 143-145.

Д. Агре, Д. Дичев. Археологически разкопки на укрепен тракийски владетелски дом в м. Татар маша край с. Княжево, община Тополовград. - В: Археологически открития и разкопки през 2013 г. София, 2014, 168-171.

Д. Агре, Д. Дичев. Археологически разкопки на укрепен владетелски дом в м. Татар маша край с. Княжево, община Тополовград. - В: Археологически открития и разкопки през 2015 г. Археологически открития и разкопки през 2015г. София, 2016, 266-270.

Д. Агре, Д. Дичев. Археологически разкопки на укрепен владетелски дом в м. Татар маша край с. Княжево, община Тополовград. - В: Археологически открития и разкопки през 2016 г. София, 2017, 166 -169.
8. Статут на обекта: \

Паметник с национално значение

9. Връзката на обекта с други обекти от региона. 

На обекта край Княжево и около него при разкопките се откриват огромно количество метална шлака и руда. В периметър на около 10 км от Княжево са разположени най-богатите железни, сребърни и златни находища в древността.
10. Потенциал на обекта за развитието му като туристическа атракция: 

Местоположението на двореца, намира ще на едно от най-красивите места по долното течение на река Тунджа и в непосредствена близост до важни международни пътни артерии, го правят изключително притегателно място за културния туризъм. Цялостното проучване на двореца, неговата реставрацията и консервацията безспорно ще превърнат този обект в един от най-интересните и значими паметници на културно-историческото ни наследство и в туристическа перла на Югоизточна България. 
11. Други забележителности в близост до обекта: 

Крепостта от ранножелязната епоха край с. Срем.

12. Историческа значимост на обекта:

За пръв път в България имаме уникалната възможност да изследваме толкова добре запазен владетелски дом.  С неговото проучване е въведен в научно обръщение селищен обект с функция на царски дворец, какъвто до сега не е изследван в този район от Древна Тракия. Откритията, направени при проучванията на  двореца край с. Княжево в голяма степен ще бъдат използвани за изграждане на по-пълна и по-аргументирана теория за бита, мирогледа и културата на тракийската аристокрация и нейните владетели. Това откритие ще спомогне и за изясняване на взаимовръзките между тракийската и съседните й култури. Ценността на новооткритите материали при двореца за изучаване на тракийската култура и архитектура  е изключителна.
Всички открити материали при разкопките на обекта се намират в ОИМ Тополовград.

Гробница край с. Ружица
1. Номер на обекта: BG 58 Y
2. Наименование на обекта: Гробница край с. Ружица, община Болярово
[image: image21.jpg]



3. Административна принадлежност
· Държава:- България

· Област: Ямболска

· Община: Болярово

· Населено място (землище): с. Ружица
4. Местоположение: 
· Местност: м. Тумбата
· Координати:


N 42. 158755     E 26.861929

· Географско описание на обекта: Могилата, в която е разкрита гробницата, е разположена на нисък език, който е с направление изток – запад с денивелация на запад. От юг е руслото на река Балъклия, от север Малкото дере - приток на река Балъклия.  НВ 255 м
· Разстояние и посока от центъра на селището до обекта: 


-от центъра на с. Ружица: 1,8 км северозападно от селото

5. Достъпност 
· Повърхност: обрасла с трева

· Пътна инфраструктура до обекта:  1,5 км асфалт; 600 м черен път.

6. Подробно описание на обекта: 

 В Ю сектор на могилата е открита монументална гробница. Тя се състои от гробна камера, преддверие и дромос с обща дължина 7,05 м. Ориентирана е С-Ю с вход от юг. Гробницата е изградена от варовикови блокове и необработени гранитни плочи, без спойка. Фасадата на гробницата е разрушена. От горната  й част са запазени от 1 до 3 реда камъни (обработени варовикови плочи) с квадратна форма. Долната част на фасадата е била иззидана от кирпич. 

Дромосът е с размери:  ширина 0,70 м;и дължина 3,08 м; височина 1,40 м

Преддверието е с дължина 0,89 м и ширина 1,08 м. Двете стени на преддверието са изградени от един вертикален ред варовикови камъни с обработени страни, наредени в редове с различни размери. Покритието на дромоса и преддверието е плоско. То е от 5 необработени гранитни плочи, поставени напречно. 

Вратата към гробната камера е с височина 1,30 м; ширина 0,60 м; дължина 0,66 м. Страниците на входа към гробната камера са покрити с фрески. Покрива е от една плоча. 

Гробната камера е с дължина  2,38 м; ширина 1,48 м. Тя е с правоъгълна форма и плоско покритие от гранитни необработени плочи. Подът на гробната камера и дромоса е от добре трамбован, заравнен глинен пласт. В гробната камера върху подовата замазка до западната стена е изградено погребално ложе от кирпич. Дълго е 1,90, широко 70 и високо 40 см. Гробната камера е заобиколена с кожух от необработени ломени камъни.

Гробницата е датирана в края на V в.пр.Хр. Тя е проучена през 2004 г.

7. Литература:

Д. Агре. Археологически разкопки на надгробна могила в землището на с. Ружица, община Болярово. В: Археологически открития и разкопки през 2004 г. София, 2005, 146-148.

8. Статут на обекта: 

Паметник с национално значение

9. Връзката на обекта с други обекти от региона. 

С  два долмена в землището на с. Голям Дервент; с късноантичната крепост край с. Воден.

10. Потенциал на обекта за развитието му като туристическа атракция: 

След реставрацията й, гробницата е с изключителен потенциал за развитие като туристическа дестинация.

11. Други забележителности в близост до обекта: 

Късноантичната крепост и манастирският комплекс край с. Воден.

12. Историческа значимост на обекта:

Гробницата е най-ранната от този тип на територията на България. Тя е единствената върху която при входната врата са открити фрески. Проучването й е от изключително значение за изследване на тракийската гробнична архитектура.
Светилище в м. Кюстерлъка” край с. Срем
1. Номер на обекта: BG 63 H

2. Наименование на обекта: Светилище в м. Кюстерлъка” край с. Срем, община Тополовград
3. Административна принадлежност
· Държава: България

· Област: Хасковска

· Община: Тополовград

· Населено място (землище): с.Срем
4. Местоположение: 
· Местност: м. Кюстерлъка
· Координати:

N 42. 024465  E 26.514800
· Географско описание на обекта: Светилището е разположено на разклонение на рид, който се спуска към река Тунджа. .НВ 249 м
· Разстояние и посока от центъра на селището до обекта: 

- от центъра на с. Срем: 4 км югоизточно от селото.

5. Достъпност 
· Повърхност: обрасъло с трева 

· Пътна инфраструктура до обекта: 5,4 км черен път
6. Подробно описание на обекта: 

Скален масив в три групи върху които има следи от изсичания с кръгла форма с негатив и позитив, чийто общ брой надхвърля 100.

Археологически материал по повърхността – фрагменти от тракийска керамика в основата на обекта.

Регистриран е под № 362 през 2010 г. от експедиция под ръководството на Деян Дичев. 

7. Литература:

Д. Дичев. Издирвания на археологически обекти в землището на село Срем,  Община Тополовград. – В: Археологически открития и разкопки през 2010 г. С., 2011, 580.

8. Статут на обекта:
Паметник с местно значение

9. Връзката на обекта с други обекти от региона. 

С крепостта „Градище” край с. Срем.

10. Потенциал на обекта за развитието му като туристическа атракция: 

Обектът е интересен за посещение и може да бъде включен в туристически маршрут свързан с обекти от І-то хил.пр.Хр.

11. Други забележителности в близост до обекта: 

Крепостта „Градище” край с. Срем.

12. Историческа значимост на обекта:

Обектът не е проучван.
Тракийско скално светилище в м. Мочуковите камъни, край с. Мелница
1. Номер на обекта: BG 66 Y
2. Наименование на обекта: Тракийско скално светилище в м. Мочуковите камъни, край с. Мелница, община Елхово

3. Административна принадлежност

· Държава: България

· Област: Бургаска

· Община: Елхово

· Населено място (землище): с. Мелница

4. Местоположение: 

· Местност: м. Мочуковите камъни
· Координати:


N 42.024279   E 26.569124;  N 42.024199  E 26.570149; N 42. 023928  E 
26.569626;  


N 42.024342  E 26. 569623;  център N 42. 024159  E 26. 569602;  

· Географско описание на обекта: Обектът е разположен на продълговато хълмисто възвишение с обща ориентация северозапад-югоизток, върху хребет между две дерета в района на Дервенските възвишения. НВ 230 м
· Разстояние и посока от центъра на селището до обекта: 

-от центъра на с. Мелница: 2,6 км южно от селото; 

5. Достъпност 
· Повърхност: обектът е обрасъл с трева 

· Пътна инфраструктура до обекта:  3 км асфалт от стария път от Лесово за Мелница и 550 м черен път.

6. Подробно описание на обекта: 

Обектът заема площ от 2,5 дка. Представлява скален масив, който се издига над околния терен с височина до 2,5 м. Масивът е обединен в четири групи, отдалечени на около 200 м една от друга, върху които има следи от изсичания с кръгла форма с негатив и позитив, с различен диаметър и дебелина.

Археологически материал по повърхността – липсва.

7. Литература:

Регистриран е под № 371 през 2010 г. от експедиция под ръководството на Деян Дичев. 

8. Статут на обекта: 

Паметник с местно значение

9. Връзката на обекта с други обекти от региона. 

С крепостта край с. Мелница и другите крепости по течението на р. Тунджа от късната античност и средновековието.

10. Потенциал на обекта за развитието му като туристическа атракция: 

Обектът е с потенциал за включването му в туристическа дестинация.

11. Други забележителности в близост до обекта: 

Тракийското светилище в м. Кюстерлъка край с. Срем.

12. Историческа значимост на обекта:

Не се споменава в историческите извори.
Описания на обекти от Античността и Късната античност

Укрепена римска вила в тракийския култов комплекс в м. „Мишкова нива”, край Малко Търново
1. Номер на обекта: BG 25 В
2. Наименование на обекта: Укрепена римска вила в тракийския култов комплекс в м. „Мишкова нива”, край Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Мишкова нива (Бъчварова колиба)
· Координати:

N 41. 956050  E 27.499796;    N 41. 956553  E 27.500268;    N 41. 956242  E 27.500944;    

N 41. 955739  E 27.500333;    център  N 41. 956114  E 27.500354;    

· Географско описание на обекта: Вилата е разположена на 160 м западно от гробницата с крепида; на заравнен терен с лека денивелация на юг към руслото на река Резовска, която заобикаля обекта от юг и изток.

· Разстояние и посока от центъра на селището до обекта: 

-от центъра на Малко Търново: 3 км югозападно от града 

5. Достъпност 

· Повърхност: обрасла с треви
· Пътна инфраструктура до обекта:  1 км асфалт от М. Търново и около 2,5 км черен стабилизиран път.

6. Подробно описание на обекта: 

Укрепеният комплекс – вила представлява неголямо около 1,5 дка (45 х 35 м) укрепление с неправилна правоъгълна форма. Разкрити са участъци от укрепителната стена, градена от ломен камък на кал, с дебелина 0,70 м и основите на сгради. Входът е оформен като коридор, с монументален мраморен праг с дупки за осите на двукрила врата. В северната част на укреплението се разкриват градените от ломени камъни на калова спойка основи на голяма сграда. Културният пласт е наситен с фрагменти от строителна и битова керамика, предмети от метал, камък и стъкло. Материалите се отнасят към римската и късноантичната епаха. 

Вероятно тази вила е част от култовия комплекс, съществувал на територията на м. Мишкова нива. 

7. Литература:

Странджа. Древност и Съвремие. С., 1990, 159.

М. Русева. Тракийска култова архитектура. Ямбол, 2000.

8. Статут на обекта: 

Паметник с национално значение

9. Връзката на обекта с други обекти от региона. 

С могилен некропол от цистови гробове намиращ се на около 100 м западно от вилата С крепостта „Голямото градище” и крепостта „Калето”; с некропола в м. Пропада.

10. Потенциал на обекта за развитието му като туристическа атракция: 

Обектът, след неговата реставрация, е с много голям потенциал за развитието му като туристическа атракция. 

11. Други забележителности в близост до обекта: 

Могилен некропол от цистови гробове намиращ се на около 100 м западно от вилата;

Крепостта „Голямото градище” и крепостта „Калето”.

12. Историческа значимост на обекта:

Римската вила е част от култовият комплекс в м. Мишкова нива, който е играел първостепенна роля в религиозния живот на тракийските племена от цялата планина. Материалите от обекта се намират в ИМ в М.Търново.
Гробница № 1 в м. Пропада край Малко Търново

1. Номер на обекта: BG 27 В
2. Наименование на обекта: Гробница № 1 в м. Пропада край Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Пропада (Сушица)
· Координати: на некропола

N 41. 983904  E 27.484585;    N 41. 982939  Е 27.484456;   N 41.982245   Е 27.489317
N 41.983075   Е 27.489360    център  N 41.983250     Е 27.486988 

· Географско описание на обекта: Гробницата се намира в некропола, който е разположен на езика на рид с направление запад-изток (с денивелация на изток); между две дерета, който се вливат на изток в река Сушица. Езикът е заобиколен от север с доминиращи хълмове „Големият и Малкият Волог”. НВ 400-470 м

· Разстояние и посока от центъра на селището до обекта: 

-от центъра на Малко Търново: 2,5 км югозападно от града 

5. Достъпност 

· Повърхност: обрасла с треви 
· Пътна инфраструктура до обекта: 3,5 км асфалт и следват 200 м обозначена пътека до началото на некропола

6. Подробно описание на обекта: 

На около 50 м северно от пътя минаващ през средата на римския некропол се намира разрушена гробница, състояща се от правоъгълна камера и малък дромос. Гробницата е ориентирана ЮИ-СЗ с вход от ЮИ. При направата й е използвана естествената скала  - мрамор. От камарата е съхранена единствено задната стена. Тя представлява масивен мраморен блок с размери: 1,90х0,68 х 0,25 м. Камъкът е обработен от всички страни. За под на камерата служи естествената скала, като тя е много прецизно подравнена с техника рустика. Размери на камерата: 2,10 х 1,95 м.

Дромосът е изсечен  изключително прецизно в скалата.  Той е с размери 0,6 х1,18 и 10 см. Тези 10 см служат за праг към камерата, която е на по високо ниво. Максимална дължина на дромоса с обработената площ пред него 1,68м. Ширина на входа 0,80 м. Фасадата на дромоса е прецизно обработена. Обща дължина на гробницата:  4, 05 м.

Гробницата е изградена в края на ІІІ –  самото начало на ІV в. от н.е. 

7. Литература:

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2001 г. София, 2002, 71-72.

Д. Агре. Семейни гробни съоръжения от територията на Централна Странджа (І хил. пр. Хр. - ІV в. сл. Хр.). – В: Земите на България люлка на тракийската култура, т. ІІ. С., 2005, 104-109.

8. Статут на обекта: паметник с национално значение

9. Връзката на обекта с други обекти от региона. 

С крепостта „Голямото градище” и крепостта „Калето”; с култовия обект в м. Мишкова нива.

10. Потенциал на обекта за развитието му като туристическа атракция: 

Обектът е с много голям потенциал за развитието му като туристическа атракция. 

11. Други забележителности в близост до обекта: 

Гробницата, която е част от некропол се намира на територията на Парк Странджа. На около 2 км западно се намира природният резерват „Витаново” в който се намира Братановата пещера.

12. Историческа значимост на обекта:

Гробницата е част от некропол наброяващ около 50 могили. Това е единственият проучен обект от римската епоха на територията на България в който са открити всички възможни гробни съоръжения от епохата.

Материалите от разкопките се намират в ИМ Малко Търново

Гробница № 2 в м. Пропада край Малко Търново
1. Номер на обекта: BG 28 В
2. Наименование на обекта: Гробница № 2 в м. Пропада край Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Пропада (Сушица)
· Координати:

N 41. 983904  E 27.484585;    N 41. 982939  Е 27.484456;   N 41.982245   Е 27.489317
N 41.983075   Е 27.489360    център  N 41.983250     Е 27.486988 

· Географско описание на обекта: Гробницата се намира в некропола, който е разположен на езика на рид с направление запад-изток (с денивелация на изток); между две дерета, който се вливат на изток в река Сушица. Езикът е заобиколен от север с доминиращи хълмове „Големият и Малкият Волог”. НВ 400-470 м

· Разстояние и посока от центъра на селището до обекта: 

-от центъра на Малко Търново: 2,5 км югозападно от града 

5. Достъпност 

· Повърхност: обрасла с треви и храсти

· Пътна инфраструктура до обекта: 3,5 км асфалт и следват 500 м обозначена пътека до гробница № 4

6. Подробно описание на обекта: 

На около 100 м югозападно от гробница 1 разкрита гробница № 2. Тя е с правоъгълна камера  с дромос, ориентирана С-Ю с вход от юг. Стените на камерата са изцяло запазени, като камъните от градежа й са много добре обработени с техника рустика. Камерата е с трапецовдна форма, ширината на входа й е 0,59 м. Входът между дромоса и камерата се е затварял с врата. Тя е с трапецовидна форма, повтаря формата на входа. Висока е 1,13м.  Вратата е обработена много по-грубо в сравнение със стените на камерата.  Дромосът се състои от наредени в 2 реда каменни блокове. Той е с височина 1,11м и  дължина 1,39 м. Върху северната и южната стени на дромоса има по един фронтон. Дромосът е бил затворен с по-грубо обработена каменна плоча. Цялата гробница е изградена без спойка (суха зидария). 

Покривът на камерата е двускатен. Дромосът е бил покрит от две арковидно обработени камъка. 

Гробницата има два периода на използване. При вторият период, дромосът е удължен с нови блокове с по-непрецизна обработка.

Съдейки по монетите периода на използване на гробницата е от края на ІІІ в. -.  времето на царуване на Диоклециан, до средата на ІV в. от това време е постумната монета на Константин. 

7. Литература:

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2001 г. София, 2002, 71-72.

Д. Агре. Семейни гробни съоръжения от територията на Централна Странджа (І хил. пр. Хр. - ІV в. сл. Хр.). – В: Земите на България люлка на тракийската култура, т. ІІ. С., 2005, 104-109.

8. Статут на обекта: паметник с национално значение

9. Връзката на обекта с други обекти от региона. 

С крепостта „Голямото градище” и крепостта „Калето”; с култовия обект в м. Мишкова нива.

10. Потенциал на обекта за развитието му като туристическа атракция: 

Обектът с много голям потенциал за развитието му като туристическа атракция. 

11. Други забележителности в близост до обекта: 

Гробницата, която е част от некропол се намира на територията на Парк Странджа. На около 2 км западно се намира природният резерват „Витаново” в който се намира Братановата пещера.

12. Историческа значимост на обекта:

Гробницата е част от некропол наброяващ около 50 могили. Това е единственият проучен обект от римската епоха на територията на България в който са открити всички възможни гробни съоръжения от епохата.

Материалите от разкопките се намират в ИМ Малко Търново
Гробница № 3 в м. Пропада край Малко Търново
1. Номер на обекта: BG 29 В
2. Наименование на обекта: Гробница № 3 в м. Пропада край Малко Търново
3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Пропада (Сушица)
· Координати: на некропола

N 41. 983904  E 27.484585;    N 41. 982939  Е 27.484456;   N 41.982245   Е 27.489317
N 41.983075   Е 27.489360    център  N 41.983250     Е 27.486988 

· Географско описание на обекта: Гробницата се намира в некропола, който е разположен на езика на рид с направление запад-изток (с денивелация на изток); между две дерета, който се вливат на изток в река Сушица. Езикът е заобиколен от север с доминиращи хълмове „Големият и Малкият Волог”. НВ 400-470 м

· Разстояние и посока от центъра на селището до обекта: 

-от центъра на Малко Търново: 2,5 км югозападно от града 

5. Достъпност 
· Повърхност: обрасла с треви 
· Пътна инфраструктура до обекта: 3,5 км асфалт и следват 200 м обозначена пътека до началото на некропола

6. Подробно описание на обекта: 

В най-западната част на некропола, на около 100 м в югоизточна посока от гробница № 4 се намира гробница - еднокамерна с дромос. Ориентацията й е –ЮИ-СЗ. Входът е от ЮИ. Гробницата е изградена  в неправилни редове от необработени мраморни камъни, споени с хоросан. Хоросанът е примесен със ситно счукана строителна керамика. С изключение на фугите, гробницата не е била измазана. Гробната камера е с размери  дължина 3,04 м; ширина 2,83 м; максимална запазена височина 2,0 м. Подът в гробната камера е бил настлан с керамични плочи. Фугите между тях са запълнени с хоросан, а по-големите са попълнени с камъни и също замазани с хоросан. Входът се намира в източната стена на камерата. Страните му са изградени от обработени мраморни блокове и са профилирани от вътрешната страна към гробната камера. Прагът на входа е запечатан с обработени варовикови плочи. Материалът, използван за запечатката, е аналогичен на този, използван за покривна конструкция на гробната камера. Вратата между дромоса и камерата се е отваряла навътре и, вероятно, е била дървена.
Дромосът има правоъгълна форма и е съединен с гробната камера без наличието на фуга. Той е с размери: дължина 1,90 м; ширина  1,56 м; запазена височина 1,10 м. Изграден е от необработени мраморни камъни в неправилни редове. В зидарията на южната и северната стена на дромоса са използвани фрагменти от строителна керамика. Подът в дромоса е от силно трамбована глина.

Непосредствено от двете страни на входа на дромоса започва фасада, която преминава в крепида, ограждаща цялата могила. Тя е изградена от големи необработени каменни блокове с правоъгълна форма и вероятно е била в 2-3 реда височина.
Гробницата се отнася към типа правоъгълни гробници с полуцилиндрично покритие.  Датирането й е в първата четвърт на ІV в. За некропола в м. Пропада тя е от нов тип, като новото е използването на варовиков камък за покритието на свода. Наличието на подвижна врата в представената в тази работа гробница показва, че тя е замислена, като семейна гробница за няколко индивида, която е трябвало да функционира в един продължителен период от време.

7. Литература: 

Д. Агре. Археологически разкопки на могили в м. Пропада край Малко Търново. – В: Археологически открития и разкопки през 2004 г. София, 2005, 148-150.

Д. Агре. Семейни гробни съоръжения от територията на Централна Странджа (І хил. пр. Хр. - ІV в. сл. Хр.). – В: Земите на България люлка на тракийската култура, т. ІІ. С., 2005, 104-109.

Д. Агре. Гробница от късната римска епоха край Малко Търново. - Сборник в памет на професор Велизар Велков. София, 2009, 366-374.

8. Статут на обекта: 

Паметник с национално значение

9. Връзката на обекта с други обекти от региона. 

С крепостта „Голямото градище” и крепостта „Калето”; с култовия обект в м. Мишкова нива.

10. Потенциал на обекта за развитието му като туристическа атракция: 

Гробницата е част от некропол, който е с много голям потенциал за развитие като туристическа дестинация. 

11. Други забележителности в близост до обекта: 

Гробницата, която е част от некропол се намира на територията на Парк Странджа. На около 2 км западно се намира природният резерват „Витаново” в който се намира Братановата пещера.

12. Историческа значимост на обекта:

Гробницата е част от некропол наброяващ около 50 могили. Това е единственият проучен обект от римската епоха на територията на България в който са открити всички възможни гробни съоръжения от епохата.

Материалите от разкопките се намират в ИМ Малко Търново
Гробница № 4 в м. Пропада край Малко Търново

1. Номер на обекта: BG 30 В
2. Наименование на обекта: Гробница № 4 в м. Пропада край Малко Търново

3. Административна принадлежност
· Държава: България

· Област: Бургаска

· Община: Малко Търново

· Населено място (землище): град Малко Търново

4. Местоположение: 
· Местност: м. Пропада (Сушица)
· Координати: на некропола

N 41. 983904  E 27.484585;    N 41. 982939  Е 27.484456;   N 41.982245   Е 27.489317
N 41.983075   Е 27.489360    център  N 41.983250     Е 27.486988 

· Географско описание на обекта:  Гробницата се намира в некропола, който е разположен на езика на рид с направление запад-изток (с денивелация на изток); между две дерета, който се вливат на изток в река Сушица. Езикът е заобиколен от север с доминиращи хълмове „Големият и Малкият Волог”. НВ 400-470 м

· Разстояние и посока от центъра на селището до обекта: 

-от центъра на Малко Търново: 2,5 км югозападно от града 

5. Достъпност 
· Повърхност: обрасла с треви 
· Пътна инфраструктура до обекта:  3,5 км асфалт и следват 500 м обозначена пътека до гробница № 4

6. Подробно описание на обекта: 
На 160 м западно от гробница № 3 се намира гробница № 4. Гробницата е проучвана през 1979 г. Тя е разположена е малка могила с диаметър 16 м и височина 2 м. Гробницата е изградена от големи местни мраморни блокове, свързани помежду си със залети с олово железни скоби без спойка. Гробната камера е кошеровидна. Тя е с диаметър 2,12 м и височина 2,15 м. Засводяването й е започнало от самия под, който е настлан с плътно прилягащи големи каменни плочи с неправилна форма. Стените са изградени от три хоризонтални реда дъговидно изрязани блокове, като всеки следващ ред е издаден навътре спрямо по-долния, вътрешната им повърхност е скосена, за да образува една непрекъснато свиваща се нагоре кръгла повърхност. Върху третия ред стъпва още един ред от високи триъгълни блокове, оформящи кошеровидно заострената част на купола. По вътрешната страна на купола няма украса. Входът на камерата е обърнат на югоизток. Пред него се намира къс дромос, оформен от две големи странични мраморни плочи и покрит с три мраморни блока, чиято долна повърхност е изрязана като полуцилиндричен свод. Дромосът е с дължина 2,10 м и ширина 1,05 м. Подът на дромоса също е покрит с настилка от големи плочи. В предния си край дромосът е бил стеснен с две напречно поставени плочи, над които е стъпвал блок със съответно стеснен полуцилиндричен изрез. Над входа на дромоса е бил поставен триъгълен фронтон с релефно изображение на щит и копие, намерен запазен в южната стена на църквата „Св. Богородица” в Малко Търново. В гробницата са открити керамични и стъклени съдове, стъклени маниста, бронзови предмети и бронзови монети. Гробницата се датира в римската епоха – строена е най-вероятно в края на ІІ или самото начало на ІІІ в.

7. Литература:

П. Делев. Археологически проучвания в района на Малко Търново. – Странджанско-Сакарски сборник. Т.ІІ, кн.2. Малко Търново, 1984, 45-50.

Странджа. Древност и съвремие. С., 1990, 159.

М. Русева. Тракийска култова архитектура. Ямбол, 2000.

Д. Агре. Семейни гробни съоръжения от територията на Централна Странджа (І хил. пр. Хр. - ІV в. сл. Хр.). – В: Земите на България люлка на тракийската култура, т. ІІ. С., 2005, 104-109.

Д. Агре. Гробница от късната римска епоха край Малко Търново. - Сборник в памет на професор Велизар Велков. София, 2009, 366-374.

8. Статут на обекта: 

Паметник с национално значение

9. Връзката на обекта с други обекти от региона. 

С крепостта „Голямото градище” и крепостта „Калето”; с култовия обект в м. Мишкова нива.

10. Потенциал на обекта за развитието му като туристическа атракция: 

Обектът е с много голям потенциал за развитието му като туристическа атракция. 

11. Други забележителности в близост до обекта: 

Гробницата, която е част от некропол се намира на територията на Парк Странджа. На около 2 км западно се намира природният резерват „Витаново” в който се намира Братановата пещера.

12. Историческа значимост на обекта:

Гробницата е част от некропол наброяващ около 50 могили. Това е единственият проучен обект от римската епоха на територията на България в който са открити всички възможни гробни съоръжения от епохата.

Материалите от разкопките се намират в ИМ Малко Търново
Римска вила в м. „Манастирчето” край с. Сройно

1. Номер на обекта: BG 64 Y
2. Наименование на обекта: Римска вила в м. „Манастирчето” (Св. Илия), край с. Сройно, община Елхово

3. Административна принадлежност
· Държава:България

· Област: Бургаска

· Община: Елхово

· Населено място (землище): с. Стройно
4. Местоположение: 
· Местност: м. Манастирчето (Св. Илия)
· Координати:


N 42. 274053   E 26. 683586; N 42. 272767  E 26.684418 ;  N 42.272267   E 
26.682937; 


N 42.273466    E 26. 681972;  център N 42.273152   E 26. 683221; 

· Географско описание на обекта: Обектът е разположен на полегат склон със северно изложение; западно от връх Бакаджик; на дере, което се влива в река Дереорман. Разположен е в обработваема нива. Денивелацията на терена е от изток на запад.   НВ 195 м
· Разстояние и посока от центъра на селището до обекта: 

-от центъра на с. Стройно: 0,5 км източно от селото

5. Достъпност 

· Повърхност: обрасъл с трева 

· Пътна инфраструктура до обекта:  До обекта има асфалтов път 

6. Подробно описание на обекта: 

Обектът представлява римска вила с разгърната площ около 500 кв.м. От обекта са разкрити жилищни и стопански сгради; битови пещи; оградни стени. Помещенията са с правоъгълен план. Зидовете са двулицеви, емплектонът между лицата е от по-дребни камъни. Дебелината  им варира от 0,65 до 1,06 м, а запазената височина - до 1,0 м. Във вътрешността на помещенията е открита строителна и трапезна керамика, кухненски съдове и съдове предназначени за по-дълго съхраняване на храни. Сред по-характерните форми са паници, чаши, гърнета, амфори, голямото количество съдове тип „блюдо”; накити и монети.

Вилата е построена в края на І в. и е съществувала до края на ІІ-самото начало на ІІІ в.
Проучванията на обекта започнаха през 2014 г. 
7. Литература:

Д. Агре, Д. Дичев. Археологически разкопки на селищен обект в м. Манастирчето-Св. Илия, край с. Стройно, община Елхово. - В: Археологически открития и разкопки през 2014 г. София, 2015, 208-211.

8. Статут на обекта: паметник с национално значение

9. Връзката на обекта с други обекти от региона. 

С обекта в м. Юрта северозападно от с. Стройно; с Голямата Райкова могила – проучвана през 2006-2008 г.

10. Потенциал на обекта за развитието му като туристическа атракция: 

След окончателното проучване на обекта той е с огромен потенциал за включването му в туристическа дестинация. Вилата е изключително добре съхранена.

11. Други забележителности в близост до обекта: 

Обекта – „Ветеранско селище в м. Юрта” северозападно от с. Стройно; параклисът „Св. Илия”.
12. Историческа значимост на обекта:

Периодът от края на І в.пр.Хр.-началото на І в.сл.Хр. е най-неясният период в тракийската археология. Това е последният етап на съществуването на тракийското царство (11 г.пр.Хр.-45 г.сл.Хр.), времето на владетеля Реметалк, след смъртта на който Рим окончателно утвърждава властта си в Тракия и Мизия. Този период – на влизане на Тракия в римския културен свят, поставя редица въпроси, на които отговор все още не е даден. Един от важните въпроси е: – какво се случва в Тракия и как тя стой на световната сцена. Съдейки по откритите богати гробове в Тракия, датирани в І в.сл.Хр., тракийската военна върхушка и аристокрация се ползва с големи привилегии и власт. Но как са живели тези аристократи все още не е ясно. Селищни обекти от този период в България не са проучвани, това прави обектът край Стройно още по-значими. Той загива при пожар в края на ІІ - самото начало на ІІІ в. След опожаряването му, животът тук не се възражда. Това от своя страна е спомогнало  да се съхрани изключително ценна информация за обитаването му.
Материалите от обекта са в ЕАМ-Елхово.
Описания на обекти от Средновековната епоха
Късноантична и средновековна крепост „Горното градище” край град Средец
1. Номер на обекта: BG 44 В
2. Наименование на обекта: Късноантична и средновековна крепост „Горното градище” в м. „Калето” край град Средец

3. Административна принадлежност
· Държава: България

· Област: Бургаска

· Община: Средец

· Населено място (землище): землището на град Средец

4. Местоположение: 
· Местност: м. Калето

· Координати:

N 42. 339654  E 27.153012;    N 42.339500   Е 27.153269;   N 42.340308   Е 27.154176
N 42.340503   Е 27.153554    център  N 42.339920    Е 27. 153473

· Географско описание на обекта: Крепостта е разположена върху равното било на средно висок хълм от веригата на Странджанските предпланини, на десния бряг на р. Средецка, в югозпадния край на Средец. Хълмът е естествено защитен от запад и север е заобиколен от река Средецка, а от изток от блато. Достъпен е от юг.  НВ 92 м

· Разстояние и посока от центъра на селището до обекта: 

-от центъра на Средец: 2,3 км запад-югозапад от града

5. Достъпност 
· Повърхност: обрасла с треви
· Пътна инфраструктура до обекта:  1,5 асфалт, 400 м, черен път, 100 м пътека

6. Подробно описание на обекта: 

При разкопки е установено, че крепостта е съществувала през две епохи – ранновизантийската ІV-VІІ в. и по времето на Втората българска държава – ХІІ-ХІV в. 

· Крепостна стена: Крепостната стена следва билото на хълма. Укрепената площ има елипсовидна форма с приблизителни размери 18 дка. Двойни крепостни стени са опасвали от всички страни платото. Стената е фундирана направо върху скалата. Дебелината й достига от 3,20 до 3,60 м. Тя е изградена от средно големи блокове – пясъчник и гранит, с добре одялани лица. Между лицата има пълнеж от ломен камък и речни волутъци, обилно залят с бял хоросан.

· Кули: На източната крепостна има две ъглови бойни кули и една междинна. Подовете им са настлани с плочести камъни. И двете кули са градени в правилни редове от добре одялани камъни с различна големина, споени с бял хоросан. При междинната кула се наблюдават два периода на изграждането й. Във вътрешността на крепостта са разкрити основите на сгради от двата периода на обитаване на крепостта.
· Потерна: На около 4 м северно от мястото, където стената извива на изток, има потерна (таен вход) с ширина 1 м, разположена по дължина на северната стена. В по-късно време  (края на VІ в.) тя е била грубо зазидана от север с примитивна стена, изградена от различни по големина камъни без ред, споени обилно и обмазани отвън и отвътре с бял хоросан. Подът на потерната е бил застлан с каменни плочи върху трамбована глина. 

· Помещения във вътрешността на обекта:  В източната страна на двете кули, са открити помещения с лека конструкция; били са покрити с тегули. Помещенията са конструктивно свързани с кулите и части от крепостната стена. Зидовете на последните са служили за стени и на помещенията. 

Строежът на крепостта вероятно е започнал по времето на император Анастасий (491—518) и е завършил при Юстин I (518— 527).  Много е вероятно крепостта да е била разрушена след 1050 г. от печенегите, за което свидетелстват следите от голям пожар и липсата на нумизматичен и археологически материал от втората половина на XI век. Откритата битова и трапезна керамика,както и било-новият скифат на Мануил I Комнин (1143— 1180) говорят за възраждане на живота от втората четвърт на ХІІ в.

7. Литература:

Странджа. Древност и съвремие. С., 1990, 173.

М. Балболова-Иванова. Фортификационно строителство на крепостта в м. „Калето” в град Средец, Бургаска област (предварително съобщение). Археология, 1995, 1, 28-34.

8. Статут на обекта: паметник с национално значение

9. Връзката на обекта с други обекти от региона. 

10. Потенциал на обекта за развитието му като туристическа атракция: 

Обектът  е с голям потенциал за развитие.

11. Други забележителности в близост до обекта: 

Римски град Девелт; 

12. Историческа значимост на обекта:

Укреплението е влизало в системата на Третата преградна линия, оформена по склоновете на Странджа, която била един от съществените елементи във византийската отбрана. Добрата видимост към Бакаджика, както и едновременното й съществуване с Маркели и Девелт, дават основание да се предполага, че тя е един от постовете за приемане на светлинна сигнализация при опасност от север по линията: Маркели—Ба кале — пост на по-високия хълм източно от него — Девелт.
Крепост в м. „Калето” в землището на с. Българска поляна
1. Номер на обекта: BG 54 H
2. Наименование на обекта: Крепост в м. „Калето” в землището на с. Българска поляна, община Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): с. Българска поляна

4. Местоположение: 
· Местност: м. Калето
· Координати:

N 42.008042    E 26. 249974;  N 42.007464   E 26.249336;   N 42.007994    E 26. 247833     N 42. 008453   E 26.  248440    център N 42.007963   E 26.248944 

· Географско описание на обекта: Крепостта е разположена в най-високата точка на разклонение на централното било на Сакар. Разклонението е с посока от юг на север. Достъпът е ставал по седловината от югозапад. НВ 662 м

· Разстояние и посока от центъра на селището до обекта: 

-от центъра на с. Българска поляна: 4,8 км югоизточно от селото

5. Достъпност 

· Повърхност: обрасла с гора-дъб, цер

· Пътна инфраструктура до обекта:  2,5 км асфалт, следват 4,7 км черен път - стабилизиран

6. Подробно описание на обекта: 

Заграденото пространство от крепостната стена е с издължена правоъгълна форма форма, с ориентация изток-запад. Оградената площ е около 7,5 дка. Дължината на стената изток-запад е около 100 м; ширината от запад е около 50 м; от изток около 40 м. Крепостната стена е изградена от изградени от ломени камъни на хоросанова спойка и счукана тухла в него. Лицата са от по-големи камъни. Пълнежът е от по-малки камъни. Дебелина на стената от 1,40 до 1,60 м.  

На територията на крепостта има множество иманярски изкопи; в един от тези, в южния край се вижда лицето на крепостната стена; запазени са около 6м дължина (достига почти до югозападния ъгъл). Във височина са запазени 4 реда (около 0,90м според вътрешното лице). В иманярските изкопи се откриват фрагменти от керамика (питоси/битова- гърнета, кани, паници) от късната античност и Средновековието.

Във вътрешността на крепостта се очертават деструкциите от църква с ориентация изток-запад. Запазена е абсида с размери: дължина- 8,40м, ширина 7,30, височина на деструкциите 0,60 м.

На база на материалите от повърхността и начинът на градеж на стената крепостта е изградена пред Късноантичната епоха. През Средновековието, в източната част на крепостта е изградена еднокорабна църква.

Крепостта е регистрирана при теренни обходи през 2009 г. под № 241. 

7. Литература:

Д. Дичев. Теренни обхождания в землището на селата Българска поляна, Хлябово и Сакарци, община Тополовград. – Археологически открития и разкопки през 2009 г. С., 2010, 668. 

8. Статут на обекта: 

Паметник с регионално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

Крепостта, заедно с долмените в тази част на Сакар, е с голям потенциал за включването й в туристическа дестинация.
11. Други забележителности в близост до обекта: 

Долмените в м. Мангъра, скалното образование - Картал кая 

12. Историческа значимост на обекта:

Обектът не е проучван.
Крепост и светилище „Палеокастро”  край Тополовград

1. Номер на обекта: BG 55 H
2. Наименование на обекта: Крепост и светилище „Палеокастро”  край Тополовград

3. Административна принадлежност
· Държава: България

· Област: Хасковска

· Община: Тополовград

· Населено място (землище): землището на Тополовград

4. Местоположение: 
· Местност: м. Палеокастро
· Координати:

N 42. 078436   E 26.304466;  N 42.078896   E 26.305013;   N 42.079730    E 26. 303265    N 42.079396   E 26.302793    център N 42.078918   E 26.303823 

· Географско описание на обекта: Крепостта е разположена на върха Палеокастро (424 м). Върхът е заобиколен от двете си страни от Голямата река. Мястото е с широк кръгозор на север и изток. НВ 432 м

· Разстояние и посока от центъра на селището до обекта: 

-от центъра на Тополовград: 2,8 км западно, югозападно от града

5.  Достъпност 

· Повърхност: обрасъл с гора 

· Пътна инфраструктура до обекта:  До обекта има маркировка и табели. От града:  1,5 м асфалт, 700 м черен стабилизиран път, 1,5 км пътека.

6. Подробно описание на обекта: 

Крепостта обхваща площ от около 4,5 дка. Оградената площ е с силно издължена правоъгълна форма. Крепостната стена е изградена от ломени камъни споени с бял хоросан. От юг-югозапад има скален венец, който се явява естествена защита- на места допълнително е укрепен със стена. Крепостта е най-достъпна от седловината от север, където вероятно се е намирал и входът. На тази северна стена има останки от две ъглови кули. Стената в тази част е запазена във височина до 2,5 м. От североизток пред основната стена личат останки от втора стена, като между двете стени вероятно е имало издълбан ров. Във вътрешността не се откриват останки от сгради.

На обекта археологически разкопки не са провеждани. Крепостта е изградена в периода на късната античност.

На целия рид, на територията на крепостта и извън нея, се откриват множество скални образувания, върху които са изсечени кръгове – дискове. Според някои изследователи това е скално светилище свързано с почитта на траките към Слънцето.

7. Литература:

Мегалитите в Тракия. С., 1976, 159-160.

8. Статут на обекта: 

Паметник с регионално значение

9. Връзката на обекта с други обекти от региона. 

С другите долмени  намиращи се на територията на община Тополовград.

10. Потенциал на обекта за развитието му като туристическа атракция: 

След проучването на крепостта, тя има голям потенциал за включването й в туристически маршрути. 

11. Други забележителности в близост до обекта: 

Долмени край с. Сакарци.

12. Историческа значимост на обекта:

Обектът не е проучван.

Предложения за възможни тематични маршрути
Тематичен маршрут І. Мегалитната култура в Странджа и Сакар

Историческа справка
Преходът между ІІ- то и І-то хил.пр.Хр. е периодът, предизвикал исторически промени в живота на Югоизточна Европа. Епохата на Троянската война - ХІІІ в.пр.Хр. е граница, след която се разгръщат дълбоки промени, глобални миграции; започва огромно преселване, т.нар. “егейско преселение на народите”. Това е и моментът, в който траките се появяват на историческата сцена и също са въвлечени в това преселение, за да се установят на територии, исконно свързвани с тях от древните автори в по-късно време. Омир и Диодор пишат, че по време и непосредствено след Троянската война траките имат силна и добре въоръжена армия, че са основна морска сила и властват над моретата. Със сигурност в този период тракийски племена са живели по бреговете на Егейско, Мраморно и Черно море. Те познават корабоплаването и го превръщат в свой поминък. В земите, населявани с тракийски племена, границата между двете епохи (бронзова и желязна), освен с навлизането на желязото във всички сфери на бита се характеризира и с глобална смяна на погребалните вярвания и свързаните с тях ритуали. От идеята за връщане на мъртвия в утробата на майката земя, свиването в ембрионална поза и обмазването с червена охра, се преминава към идеята за задгробен “живот” като проекция на реалния. През желязната епоха, за пръв път се появяват гробници - “жилища” на мъртвите. Именно тези първи и най-ранни гробници са долмените. Долмените са характерни за много области на древния свят. Откриват се в Европа, Азия, Африка, като появата и развитието им се поставя в огромен хронологически период от ІV-ІІІ хил.пр.Хр., до ІІ хил. пр.Хр. В  България долмените се срещат в един обособен географски ареал включващ Странджа планина, Сакар и Източните Родопи. Ограничената им територия и малкият им брой ги правят още по-интересни както за учените, така и за всички интересуващи се от древното ни минало. Проучванията през последните три десетилетия на долмени в Странджа и Сакар дават убедителни археологически доказателства изграждането и използването им да се постави в периода ІХ –VІІ в.пр.Хр., като те се явяват най-ранните архитектурни гробни съоръжения на тази територия. На територията на Източен Сакар (Тополовградска община) са регистрирани най-голям брой долмени, които се отличават с внушителни размери и прецизна обработка. Долмените са строени по начин, който позволява продължителната им употреба, което обяснява тяхното използване като владетелски-семейни или родови гробници. В тях са погребвани представители на племенния елит на сформиращата се в този период местна върхушка. Предпочитано място за изграждането на долмените са места с широк кръгозор-планински била и техните склонове. Изключително внимание е обръщано на тяхната ориентация, въпреки особеностите на терена - входът винаги да е от юг. В архитектурно отношение долмените следват сходна планировка и техника на градеж. Те са градени от масивни грубо обработени гранитни каменни плочи. Най-разпространени са еднокамерните долмени, състоящи се от гробна камера и дромос-коридор и двукамерните, които имат втора камера (предгробна) и дромос. Входът между отделните камери е издълбаван върху предната страна на помещенията. Покритието на камерите и дромоса е от хоризонтално поставени единични плочи, достигащи тежина до 2-3 тона. Около тези съоръжения е изграждана крепида от вертикално побити камъни. Пространството между крепидата и долмена е запълнено с могилен насип състоящ се изцяло от камъни, или от камъни и пръст. Този насип не покрива изцяло долмена, засипва го частично, като покривната плоча остава видима. Обикновено самото гробно съоръжение е изместено спрямо центъра на могилата по посока на своя вход. Това се дължи на стремежа при насипване на могилата входът на долмена да не бъде затворен, а да бъде достъпен за извършване на поменални обреди  и следващи погребения, като броят на погребаните в някои от долмените достига 14 индивида (долмен № 1 в м. Лъгът, край с. Заберново). От двете страни на входа на долмена е оформяна фасада, изграждана от вертикално побити масивни плочи или иззидана от по-малки плочести камъни, наредени хоризонтално. Практикувания погребален обред при долмените е трупополагане. Тялото е полагано в гробната камера в изпънато положение с глава на север. Мъртвите са погребвани облечени с принадлежащите им накити за тяло и дрехи. Като инвентар в гробната камера са поставяни керамични съдове - чаши с високи дръжки и купи. В предгробната камера се откриват предимно керамични съдове и накити, при някои от долмените в тези камери са регистрирани и погребения. Мястото в което се открива най-голяма концентрация на археологически материали е пространството пред входа и фасада. На площ около 10-15 кв.м се открива голямо количество фрагментирани и цели керамични съдове, фибули, останки от жертвена храна. Това се следи от поменална обредност, която за пръв път се регистрира именно при долмените. 
Вече е изяснено, че  долмените не са индивидуални гробове, а са предназначени за продължителна употреба като владетелски родови гробници. В тях са погребвани представители на племенния елит на сформиращата се в този период местна върхушка.

Сред най-впечатляващите долмени са двата долмена край с. Голям Дервент, Елховско. Входните им плочи са богато украсени със сложни орнаменти, съставени от спирали, меандри и други елементи. При долмен № 1 централно място в украсата е заемало изображението на лабрис – двуостра брадва. Лабрисът е добре познат символ на царската власт в Тракия и в други древни култури. Цялата украса на долмена както и фактът, че в гробната му камера са открити останки само на един човек, позволява да се изкаже предположението, че този долмен представлява най-ранната тракийска владетелска гробница, откривана на територията на Тракия.
С най-богат инвентар е долменът в м.  Цървъндакови къшли, край с. Белеврен, община Средец, както и долмените в м. Лозята и Кирякстояновата къшла в землището на същото село. 

Едни от най-големите долмени са в селата Хлябово, Българска поляна и Сакарци (в Сакар) и в селата Белеврен, Граничар, Кирово, Евренезово и Заберново (в Странджа).

На семантично ниво, освен като вечен дом на мъртвите, са сакрална зона, в която се срещат (граничат) двата свята, пространството, в което контактуват живите и мъртвите.  Те са възприемани и като своеобразен вход в отвъдния свят. Оставяйки „вкопани” наполовина в могилния насип те се намират наполовина в подземния свят и наполовина в света на живите. Погребаните в долмените не преминават окончателно в отвъдния свят, те стават посредници между света на живите и света на боговете. Тези мъртви, стават медиатори и могат да влизат в контакт с живите и дори да въздействат върху съдбините им, като в същото време зависят от тях. Живите са тези които поемат задължението да продължават да ги “хранят”. За тази цел в определен период от време пред фасадите на долмените, в дромоса и в предгробната камера  са оставяни съдове с храна и напитки. Поставянето на тази храна има за цел да бъде извикана душата  на мъртвите в техния дом, там те са били натоварени да пренесат молбите или пожеланията на живите към техните прародители (херои или божества). 

Строителството и използването на долмените прекратява в началото на VІ в.пр.Хр., това е времето когато на същата територия където са разпространени тези паметници излиза на историческата сцена едно от най-мощните племенни обединения това на одрисите.

Тези паметници се почитат през дълъг период от време след построяването и използването им като свещени  места. В отделни райони на Странджа и Сакар и до днес се носят предания и се регистрират вярвания и обреди, свързани с тези паметници, наричани от населението “пещери”, “хамбарчета”, “змейови къщи”, “похлупени камъни” и пр. 

Долмените в България, тези най-впечатляващи паметници на мегалитната култура по нашите земи,  по нищо не отстъпват от своите световно известни “събратя” от различни области по света. Те са свидетелства за високо развита тракийска култура, все още не докрай позната дори на учените. Изследването, опазването, популяризирането и в крайна сметка осъзнаването им като едни от най-важните архитектурни паметници от древността по нашите земи е от първостепенна важност за всички интересуващи се от тракийското ни минало.

Най-представителни долмени и тракийски култови места 

І.  Долмените в Странджа планина

1. Долмените в землището на с. Белеврен в м. Цървъндакови къшли; в м. Лозята; в м. Киряк Стояновата къшла

2. Долмен в м. Коруба в землището на с. Кирово; долмен в м. Лозята

3. Долмените край с. Евренезово- в м. Бакърен извор; м. Лъките

4. Долмените край с. Голям Дервент  - Западна Странджа – м. Пещерите

ІІ. Долмените в Сакар

1. Долменът в м. Нъчени чайри край с. Хлябово; два долмена в м. Мангъра; долмен в м. Гайдарова пещера; долмен в м. Евджика; 

2. Долменът в м. Капаклийка край с. Сакарци; долмен в м. Клифтинова нива; долмен в м. Желюв дол

3. Долмен в м. Бялата трева край с. Българска поляна; долмен в м. Славова курия; 

Тематичен маршрут: ІІ. Одриското царство

Историческа справка
След  VIII в. пр. Хр. по Егейското и Черноморско крайбрежие на Балканския полуостров започнали да се появяват селища  на елински колонисти. Персите също често водели борби с местното население. Отношенията на траките с останалите народи активизирало политическия живот, което довело до военна консолидация. За пръв път одрисите успели да създадат дълготраен съюз. Начело с цар Терес било сложено началото на първата тракийска държава – Одриската (V в. пр. Хр.), която е най-забележителното тракийско обединение, съществувало по нашите земи и е   оказала голямо влияние върху понататъшната история на нашите земи. Одриската държава се разпростира в Югоизточна Тракия по горните течения на Марица и Тунджа до крайбрежията на Черно, Мраморно и Егейско море и от възникването си често се споменава като фактор в съседските отношения на Балканите.  В посочената зона се сплитат редица благоприятни фактори, сред които изпъкват стратегическите предимства и близостта до удобните морски излази по протоците (Хелеспонта и Босфора) и в басейна на Мраморно море. Тази обширна, но и компактна област е прорязана от реки, от които р. Марица е плавателна чак докъм Филипополис (дн. гр. Пловдив), разполага с добра съобщителна пътна мрежа, с мек климат и е изключително плодородна. Положителна роля за появата на Одриското царство играят не само гръцките колонии и въобще процесът на колонизация на тракийските крайбрежия, които насърчават ответната консолидация и стимулират реакция и размах на военните мерки, но най-вече персийското присъствие. Борбите, които персите водят с местното население и с гърците, съдействат да се активизира политическия живот, да се постигне военна стабилност и крепкост на обединението. Продължителният, почти четиридесетгодишен престой на техните гарнизони в крайбрежните ключови места и особено в устията на реките, способства да се използва малоазийския и иранския управленски опит. „От държавите в Европа - пише древногръцкия историк Тукидид, - които се намират между Йонийския залив (Адриатическо море) и Евскинския понт (Черно море), тракийското царство е най-голямо по размера на своите доходи и по другите богатства" - една убедителна характеристика за най-преуспяващата държава в Югоизточна Европа през V в. пр. Хр. Династическата линия на одрисите започва с Терес (около края на VI - началото на 40-те години на V в. пр. Хр.). Тукидид пише, че той създава "обширното царство на одрисите" и доизяснява, че е "първият цар, който се сдобива с голяма мощ" и стабилизира трайно властта. Терес живее дълго, достига до 92 годишна възраст и е наследен от най-големия си син Спарадок (около началото - средата на 40-те години на V в. пр. Хр.). Владетелското му достойнство се вижда от монетите с неговото име, сечени в ателиетата на гръцките колонии. Оттам в хазната на одрисите се стичат ежегодно големи парични постъпления - израз на наложения на елините данък и на политическата им зависимост от траките. Явно Спарадок е първият одриски цар, който има официален договор с Атина и ръководения от нея съюз, а споразумението за изплащания трибут се урежда между двамата партньори в полза на траките. След Спарадок на престола застава Ситалк (около средата на 40-те години на V в. пр. Хр. - 424 г. пр. Хр.) - вторият син на Терес.  При Ситалк, държавата се разширила значително. Били завоювани територии и на север от Хемус (Стара планина), чак до устието на р. Дунав. Според Тукидид, владенията на одрисите започвали от Абдера при устието на р. Места и се разпростирали чак до устието на р. Дунав. В пределите на Одриското царство влизали и земите на други тракийски племена, които били покорени от Ситалк и му плащали данък. Поради това той бил наричан още „цар на траките“. Ситалк сключил мирен договор с атиняните в навечерието на Пелопонеските войни през 431 г. пр. Хр. Амбициите на Ситалк били да разшири границите на държавата в западна посока, за сметка на Македония и на нейния владетел Пердика. През 424 г. пр. Хр. царят водил битка с трибалите, но претърпял неуспех и не закрепил новите западни граници на държавата по естествения перпендикуляр Тимок – Струма. През същата година Ситалк умрял, но не се разбира дали е загинал на бойното поле или смъртта го настига в резиденцията му. На престола се възкачил Севт, известен като Севт I. Това може да се обясни с евентуален дворцов преврат срещу законния приемник или срещу самия Ситалк. Новият цар продължил активните икономически и политически операции на своя предшественик. Известно е, че Севт е успял да поднови съюза с атиняните. През периода 424 – 421 г. пр. Хр. станало забележително увеличаване на данъците от всички  варварски народи (преките поданици но одрисите) и от гръцките градове, над които властвали одрисите. Те достигали до 400 таланта в пари и се плащали в злато и сребро. Мощта на траките  нараствала с пълна сила. Царят успял да открие правилната формула за управляването на една силна и могъща държава. Знае се, че той е събрал войска от наемници гети и започнал военна кампания срещу атиняните на югоизток, в района на Тракийския Херсонес. Севт разгромил противниците си и завладял един град, който най- вероятно бил Кардия. Събитието датира към 411 г. пр. Хр., но от този момент нататък сведенията  за тракийския цар се губят в писмената литература.  

С управлението на първите си владетели Одриското царство застанало на прага на най-големия си разцвет, превърнало се в първостепенна военно-политическа сила и заявило недвусмислени претенции по отношение на съседите си. За пръв път държавната организация излязла смело на сцената на заплетените международни отношения на Балканския полуостров. Последният велик одриски цар бил Котис I (IV в. пр. Хр.). По време на неговото царуване Одриското царство  постигнало своеобразен връх в политическия си живот. Според античните автори той заел престола след преврат. Царят влязъл в историята като съюзник на Атина, дори получил почетно гражданство в знак на приятелство. Далновиден и въоръжен с търпение Котис не прибързвал с военните действия. През 362 г. пр. Хр. всички предимства били на страната на траките. Преди това сражение Котис имал зад гърба си няколко неуспешни опита за експанзия над елините. Тракийските войски нахлули в Тракийския Херсонес и този път без особени усилия го покорили. Преди да довърши Херсоненската офанзива, Котис бил убит от двама братя от Енос, под внушението на атиняните.  След смъртта на Котис Одриското царство се разделило на три части. Настъпил период на децентрализация, на обособяване на нови или на странични държавни организации.  Последвали години години на упадък.  Настаналите тежки времена за тракийския народ били използвани от македонския владетел Филип II, който нахлул с войските си в Тракия. Одриското царство било покорено от новата “суперсила” в античния свят – македонската държава на Филип II и Александър Македонски. Ала новата империя на Александър била мимолетна. Държавата на одрисите се възстановила и скоро укрепнала в стремежа си към независимост. При управлението на Севт III възроденото царство достигнало нов възход. Той бил силен владетел, поддържал голяма войска, строял непристъпни крепости. Преместил столицата на царството в новопостроен град, който нарекъл Севтополис (дн. на дъното на язовир Копринка край Казанлък). Пръв започнал да сече монети със своя образ. Одриското царство отново се превърнало в най-силната тракийска държава. Тя станала най-сериозният съюзник на Атина и Спарта и накарала македонците да се съобразяват с мощта й. През 313 г. пр. Хр., по време на борбата си с Лизимах – един от наследниците (диадохи) на Александър Велики, тракийският владетел направил опит да настани свои гарнизони по черноморските градове. Те обаче се вдигнали на въстание, което той не успял да потуши. След това събитие данни за одриския предводител Севт III не се срещат. След смъртта на цар Севт III от север нахлули келтите и завладели част от тракийските земи. Скоро нашествениците били прогонени, но тогава се появил друг, много по-опасен враг – римляните. Разпокъсаната Тракия изпаднала в зависимост от римляните и след 200 години съпротива и лавиране в средата на I в. сл. Хр., след смъртта на Реметалк III, който не оставил наследник, от Одриското царство в 45-46 г. сл. хр. била образуваната римската провинция Тракия.

Най-значими обекти, свързани с Одриското царство

1. Укрепен владетелски дом в м. Татар маша край с. Княжево, община Тополовград

2. Гробница край с. Ружица, община Болярово
Тематичен маршрут ІІІ. Астейското царство

Историческа справка

Към средата на 1-то хилядолетие пр. Хр. Странджа планина е обитавана от тракийските племена тини и асти, подвластни на новосъздаденото   Одриско царство.  Траките-мелинофаги (просоядци), населяващи Салмидесос (днес Мидия, Турция) векове наред вдъхват ужас на мореплавателите с жестоките си пиратски набези. Тините, които по всяка вероятност населяват цяла Странджа, пък са сред най-войнствените от всички племена и най-опитни в нощните нападения. Името на нос Тиниада (днес Инеада, Турция) произлиза от племенното им название. На север от тините трябва да са били скирмиядите и нипсеите. След унищожаването на Келтското царство през последното десетилетие на III в. пр. Хр. наследниците на Одриската държава започват да обръщат все по-голямо внимание на Странджанската област. Нейното икономическо замогване се е проявило чрез развитие на металургията още през IV — III в. пр. Хр. От това време са много сребърни и бронзови монети на Аполония, Парион и Енос, а също така и златните, сребърните и бронзови монети на елинисти- ческите владетели Филип II и Александър Македонски.

През ІІ в.пр.Хр. - периода на късния елинизъм, на територията на Одриското царство се издига последното мощно царство на траките – Астейското, което обхваща крайморската област със цяла Странджа планина,  на запад  обхваща Сакар и достига на северозапад до Кабиле (Ямбол) и по сила съперничи на най-могъщите царства от този период, каквито са Боспорското, Витинското и други понтийски царства. Това е все най-слабо проучения период от историята на Тракия.

Столица на Астейското царство е била град Бизия в Южна Странджа. Тракийският град бил разположен, както повечето странджански крепости върху висок, скалист хълм, недалеч от съвременния град Виза, днес в Република Турция. За астите древните автори са писали, и то сравнително много. Едно от най-старите сведения, датиращи от І в пр. Хр., намираме у Псевдоскимнос. Ето какво пише той: „…след това се простира на седемстотин стадии един бряг с име Салмидес, твърде блатист, мъчнодостъпен и без никакво пристанище, място, много опасно за корабите. Следва нос Тиниада с добро пристанище, който е крайната точка на тракийската Астика, с него граничи град Аполония…”. Още по-конкретен е Страбон (63 г. пр. Хр. – 19 г. сл. Хр.), описвайки черноморското крайбрежие между Салмидесос и Аполония: „… Тия, които попаднат на този бряг, биват ограбвани от астите, тракийско племе, което живее там…” За племенната територия на астите пише и Плиний Стари (24-79 г.): „… В областта Астика имало един град Антиум, а сега Аполония…”.  

Клавдий Птоломей (ІІ в.), отбелязва: „… Покрай морския бряг от Перинт (Ергели), чак до Аполония се простира Астейската стратегия…”

В края на II и началото на I в. пр. Хр. Митридат VI Евпатор — цар на Понтийското царство, разположено на Малоазийския бряг на Черно море — е създал мощна антиримска коалиция. Той обединил под скиптъра си всички народи, живеещи около Понта. В неговата коалиция влизал и тракийският цар Мостис, чиито бронзови монети и сребърни тетрадрахми са разпространени изключително в Югоизточна Тракия. Мостис е  един от най-влиятените тракийски царе от времето на Астейското царство (последната четвърт на ІІ- първата четвърт на І в.пр.Хр.) -  от този владетел,  в укрепения дом край с. Синеморец е открито най-голямото съкровище от сребърни тетрадрахми в което се намират сечени от този владетел монети. По богатството на материалите открити в Синеморец и Бродилово виждаме, че тази част на Странджа е била изключително богата и е играела важна роля в политическото и икономическото пространство на Астейското царство. 

След смъртта на Мостис властта в Астейското царство преминава в ръцете на Котис, Садала, Котис ІІ, Садала; Раскупорис І и последния астейски владетел Реметалк. 

След победата на Рим над Митридат VI астейското тракийско царство със столица Визия започнало да живее под дългогодишната угроза на новия завоевател. Сигурно това е било нещо страшно за астите от Странджа, но то се оказало полезно за историята. Защото през този период римските писатели доста често говорят за царете от Визия, за техните богатства, за политическото и военното им поведение.

Едва при Реметалк I се стигнало до усмиряване на Тракия. Той изтеглил печеливша карта като подкрепил Август в битката му с Марк Антоний при нос Акций в 31 г. пр. Хр. и впоследствие станал негов васал. С помощта на римляните започнал да управлява цяла Тракия. От 10 г. пр. Хр. Реметалк сякъл сребърни монети в големите градове Бизантион и Калхедон. Неговите бронзови монети са най-често срещани в Ахтопол, който през този период играел роля на едно от пристанищата му. В този град са намерени редки амфори, които свидетелствуват за директни контакти със самия Рим и със Западното Средиземноморие. Бронзови монети на Реметалк I били сечени и в Месамб- рия. В негова чест бил откриван сезона на корабоплаването през пролетта според един надпис, открит в Бизантион, който е бил посветен на Изида.

През 45 г. от н.е. император Клавдий обявил анексия на Реметалковата държава със столица Бизия, превръщайки я в римската провинция Тракия - това е и края на последното тракийско царство- Астейското, а в края на ІІІ в. Странджанската област попаднала в провинция Хемимонт.

Най-представителни обекти от периода на Астейското царство

1. Крепостта „Фармакида” край Приморско

2. Укрепен владетелски дом в м. Пастич, край с. Бродилово, община Царево

3. Укрепен владетелски дом в м. Голата нива, край с. Синеморец, община Царево

4. Крепостта при Ахтопол

5. Крепостта „Калето” в землището на с. Сливарово, община Малко Търново
Тематичен маршрут IV. Странджа през Римската епоха
Най-значими паметници от Римската епоха

І. Землището на община М. Търново – Централна Странджа

1. Тракийски архитектурно-археологически комплекс в м. „Мишкова нива”, край Малко Търново

2. Некропол с цистови гробове в м. Пропада край Малко Търново

3. Гробница № 1 в м. Пропада край Малко Търново

4. Гробница № 2 в м. Пропада край Малко Търново

5. Гробница № 3 в м. Пропада край Малко Търново

6. Гробница № 4 в м. Пропада край Малко Търново

7. Гробница от римската епоха в могила край с. Евренезово, община Малко Търново

8. Укрепена римска вила в тракийския култов комплекс в м. „Мишкова нива”, край Малко Търново

ІІ. Землището на Елхово – Западна Странджа

1. Римска вила в м. „Манастирчето” (Св. Илия), край с. Стройно, община Елхово
Тематичен маршрут V. Странджа и Сакар през Късната Античност и Средновековието
Историческа справка

Когато Бизантион става  Константинопол, в него започват да се съсредоточават всички ресурси на Анатолия и Европа. И ако в територията на стария град влизали само южните предпланини на Странджа, то хинтерландът на Nea Roma обхванал не само Странджа и Сакар, но и цялото Източно Старопланиние. Периодът на късната античност (ІV-VІ в.сл.Хр.) представлява свързващо звено между древността и съвремието. Странджанският и Сакарският край изобилстват от материали и находки от тази епоха. Това е и основния културен пласт върху повечето крепости и селища; известни са и много случайни находки. Различни са факторите обусловили това явление. На първо място трябва да се отбележи, че икономическият разцвет на Странджа през периода на късната античност се дължи на близкото разположение до столицата Константинопол. Районът се превръща в естествен икономически и стратегически хинтерланд на столицата, което обяснява и активното крепостно строителство, започнало още през ІV в.. На второ място, поради планинския си характер и географското си положение този край е избягнал в доста голяма степен ударите на варварските нашествия, разтърсили по това време целия Балкански полуостров. От V-ІV в. датират много раннохристиянски базилики на територията на Странджа и Сакар. Нуждите от метали и дървени въглища били огромни и това предизвикало нов тласък в развитието на металургията и въглищарството. Огромният град бил ненаситен консуматор на мед, месо, восък, мрамор и т.н. В този период интензивен живот има както в Ахтопол и Урдовиза, така и в селищата около съвременния Бургас и Средец, така и в цяла Странджа. Към средата на VІ в. при царуването на Юстиниан Велики Странджанска и Сакарска област са застрашени от непрестанните набези на славяни и авари. Към края на VІ-началото на VІІ в. славяните започнали да се заселват в Югоизточна Тракия. Раждането на Българската държава  през 681 г. се отразило в Странджанската област още в първия век на съществуването й. В 705 г., когато българският хан Тервел получил за награда областта Загоре, главното било на Странджа станало граница между България и Византия. Впоследствие тя често сменяла конкретното си разположение. В определени моменти това бил граничният окоп „Еркесия“ в северните предпланини – граничещи със Сакар. Точното й разположение през вековете едва ли някога ще бъде фиксирано. Безспорно е обаче, че тя е минавала през Странджанско-Сакарския масив и оттук той е получил назва¬нието си Парория (Пригранична област). През 971 г., още в началото на покоряването на България, за цели два века Странджа става византийска провинция, но запазва българския си характер.През X в. Странджанската и Сакарската област била завладяна от император Йоан Цимисхи и задълго останала под скиптъра на константинополските владетели. По време на Второто българско царство непрестанните българо-византийски войни я “прехвърлят” ту във византийски, ту в български ръце. Границата се мести на север или юг от планината, но най-често минава по централното й било. През 1308 г. през странджанските проходи преминават каталаните,  испански наемници на византийска служба, които след бунт опустошават византийската източна Тракия и заедно с турски съюзници нахлуват в Южна България. До разгрома им от българските войски те извършват нечувани жестокости, споменът от които е запазен в народните предания и до днес, 700 години след събитията. В първата половина на XIV в. и по времето на Иван Александър в граничната област „между българи и гърци“ възникнал и се развил Парорийският манастир на Григорий Синаит. При този създател на дълбоко мистичното монашеско движение на исихазма е учил забележителният български книжовник Свети Теодосий Търновски.

Много от крепостите изградени в периода на Късната Античност през Средновековието са възстановени и обитавани отново.

Най-значими обекти от Късната Античност и Средновековието в Странджа и Сакар

І. Приморска Странджа

1. Крепостта „Порос” , п-ов Форос, кв. Крайморие, град Бургас

2. Ранновизантийска крепост Акра, край град Черноморец

3. Късноантичен град Хрисосотира – град Черноморец

4. Крепостта Урдовиза – град Приморско

5. Крепостта при Ахтопол

ІІ. Вътрешността на Странджа

1. Крепостта „Градището” край с. Българи, община Царево

2. Крепост „Голямото кале” край с. Младежко, община М. Търново

3. Късноантична и средновековна крепост „Горното градище” в м. „Калето” край град Средец

ІІІ. Западна Странджа

1. Раннохристиянски и средновековен манастирски комплекс край с. Воден, Боларовска община

2. Късноантична и средновековна крепост край с. Мелница, Елховска община

ІV. Сакар

1. Крепост и светилище „Палеокастро”  край Тополовград

2. Крепост в м. „Калето” в землището на с. Българска поляна, община Тополовград
Приложение 1. Подписи към образи по реда  на тяхното срещане в отчета

Обр. 1. Долмен в м. „Лозята” край с. Белеврен (BG 45 В)

Обр. 2. Долмен №1 в м. „Пещерите” край с. Голям Дервент, община Елхово (BG 46 Y)

Обр. 3. Долмен в м. „Капаклийка” край с. Сакарци, община Тополовград (BG 47 H)
Обр. 4. Долмен в м. „Клифтинова нива” край с. Сакарци, община Тополовград (BG 48 H)

Обр. 5. Долмен в м. „Гайдарова пещера” (Купанов долап) край с. Хлябово, община 
  Тополовград (BG 49 H)
Обр. 6. Долмен в м. „Славова курия” край с. Българска поляна, община Тополовград
            (BG 51 H)

Обр. 7. Долмен № 2 в м. „Мангъра” край с. Хлябово, община Тополовград
 
 (BG 52 H)

Обр. 8. Долмен м. „Евджика” край с. Хлябово, община Тополовград (BG 53 H)

Обр. 9. Долмен в м.”Лъките” край с. Евренезово, община Малко Търново
 
 (BG 56 В)

Обр. 10. Долмен № 1 и долмен № 2  в м.”Лъгът” край с. Заберново, община Малко 
 Търново  (BG 57 В)
Обр. 11. Долмен в м. „Големият рът” край с. Хлябово, община Тополовград

 (BG 61 H)

Обр. 12. Долмен в м. „Желюв дол” край с. Сакарци, община Тополовград
 
 (BG 62 H)

Обр. 13. Долмен в м. „Коруба” край с. Кирово (Мадлеш), община Средец (BG 67 В)

Обр. 14. Могила с каменно съоръжение в м. „Големия Кайряк” край с. Българска 
 
 поляна, община Тополовград (BG 59 H)

Обр. 15. Могила с цистов гроб м. „Кайряка” край с. Българска поляна, община 
 
 Тополовград  (BG 60 H)
Обр. 16. Два долмена в м. Лозята край с. Граничар (BG 68 B)

Обр. 17. Крепост Вълчаново (Ченгерско) кале край Приморско (BG 07 В)

Обр. 18. Крепост „Маджуриско кале” край с. Бродилово (BG 14 В)
Обр. 19. Кула в м. „Кастрич” край с. Резово (BG 21 В)

Обр. 20. Укрепен владетелски дом в м. Татар маша край с. Княжево, община 
 
 Тополовград  (BG 50 H)

Обр. 21. Гробница край с. Ружица, община Болярово (BG 58 Y)

Обр. 22. Светилище в м. Кюстерлъка” край с. Срем, община Тополовград  (BG 63 H)
Обр. 23. Тракийско скално светилище в м. Мочуковите камъни, край с. Мелница, 
 
 община Елхово  (BG 66 Y)

Обр. 24. Укрепена римска вила в тракийския култов комплекс в м. „Мишкова нива”, 
  край Малко Търново (BG 25 В)

Обр. 25. Гробница № 1 в м. Пропада край Малко Търново (BG 27 В)

Обр. 26. Гробница № 2 в м. Пропада край Малко Търново (BG 28 В)
Обр. 27. Гробница № 3 в м. Пропада край Малко Търново (BG 29 В)

Обр. 28. Гробница № 4 в м. Пропада край Малко Търново (BG 30 В)
Обр. 29. Римска вила в м. „Манастирчето” край с. Сройно, община Елхово  (BG 64 Y)
Обр. 30. Късноантична и средновековна крепост „Горното градище” в м. „Калето” край 
   град Средец (BG 44 В)
Обр. 31. Крепост в м. „Калето” в землището на с. Българска поляна, община 
 
Тополовград  (BG 54 H)
Обр. 32. Крепост и светилище „Палеокастро”  край Тополовград (BG 55 H)

